Didik Anak Memegang Pensel Dapat Merangsang Fungsi Otak

Mendidik anak memegang pensel dan belajar menulis juga satu kemahiran penting rupanya. Ia dapat merangsang fungsi otak kanan dan kiri anak. Kemahiran menulis tak semestinya untuk tujuan akademik sahaja.
Biasanya bila belajar menulis orang akan kaitkan dengan akademik dan persediaan ke sekolah. Bila ajar anak menulis mesti kita suruh dia tulis nombor atau huruf. Kalau tak tahu kita paksa sampai dia kena tahu. Eh, salah rupanya cara tu.
Jom kita pelajari cara betul ajar anak menulis dan menggunakan pensel sebagai salah satu aktiviti menyeronokkan dan dalam masa yang sama mereka belajar banyak kemahiran. Penolong Pengarah (Occupational Therapist) Kementerian Pendidikan Malaysia, Puan Mahfuzah Zainol berkongsi panduan berguna.

MEMEGANG PENSEL DAN PERKEMBANGANNYA
Seorang occupational therapist kebiasaannya menerima klien yang mempunyai masalah dalam kemahiran menulis. Tidak dapat lari dari realiti bahawa memasuki umur persekolahan, yes, anak anda sememangnya harus boleh memegang pensel.
Jika dilihat dari segi perkembangan kanak-kanak juga, mesti ada peringkat, ‘able to draw shapes’.
Yes, able to draw shapes, not alphabets or numbers.
Namun realiti di Malaysia, jika pegang pensel saja, mesti nak tulis huruf dan nombor. Mari kita ubah, menulis tidak semestinya berkaitan akademik.
PEGANG PENSEL SATU KEMAHIRAN!
Memegang pensel boleh menjana kemahiran visual persepsi, koordinasi motor dan kreativiti (as it stimulates left and right brain to function). Memang sungguh, kemahiran memegang pensel sangat penting, sama penting seperti kemahiran bermain juga. Jangan abaikan jika mereka masih tidak boleh memegang pensel dengan tahap umur mereka. Bermain dengan pensel dan practice menconteng dari sekarang.

BELAJAR IKUT 5 FASA INI
Terdapat 5 fasa kemahiran menulis yang boleh dipraktikkan mengikut peringkat umur.
Fasa 1: Menconteng
Umur 1-2 tahunGunalah apa sahaja bahan yang boleh digunakan untuk menconteng. Krayon, pensel, kapur, batu, lidi dan sebagainya.
Fasa 2: Menekap
Umur 2-3 tahunFasa ini boleh guna dot-to-dot atau garisan putus-putus.
Fasa 3: Meniru
Umur 3-4 tahunKetika ini peranan ibu bapa untuk mengajar membuat gerakan bentuk untuk menulis dan melukis. Belajar melukis.
Fasa 4: Menyalin
Umur 4-5 tahunBoleh mula menyalin bentuk-bentuk yang dilihat, pada masa yang sama practising visual perceptual skills. Sangat baik.
Fasa 5 : Menulis melalui memori
Umur 6 tahun ke atasPeringkat ini sudah boleh ajar menulis nama sendiri. Boleh ‘pick’ nama pendek dahulu ya. Nama penuh boleh belajar kemudian.
TEKNIK AJAR GUNA PENSEL
Ada teknik nak mengajar menulis melalui memori jika seseorang kanak-kanak tersebut ada low performance in memory. Gunakan teknik forward and backward chaining. Rasanya saya pernah share pasal teknik ini untuk menulis nama. Kesemua fasa kemahiran menulis ini saya telah praktikkan bersama klien saya. Sangat berkesan. Sekarang, sedang praktik dengan anak sendiri pula.
Dalam kempen 30 minit sehari bermain bersama anak anda, boleh buat aktiviti menulis ini. Dan harus diingat, menulis tidak seharusnya ada kertas. Boleh buat atas permukaan selain kertas juga!!
MENULIS MERANGSANG FUNGSI KEDUA BELAH OTAK KANAN DAN KIRI

Menulis dan ransangan otak kananGambaran lukisan atau bentuk, kreativiti, mengecam rupa dan mengekspresi emosi.Menulis dan rangsangan otak kiri
Bersembang dengan anak anda semasa aktiviti memegang pensel menggalakkan penggunaan bahasa, pemikiran logik dan juga gaya berfikir selari dengan usia dan situasi semasa.


PUAN IRYA, BUKTI KETABAHAN & KECEKALAN HATI SEORANG WANITA YANG BERGELAR ISTERI & MAMA

Interview ini eksklusif dijalankan oleh pihak KelabMama, dengan kerjasama dan kebenaran Puan Irya dan suami, Encik Khairudin.
Suami telefon bagi tahu accident, berdarah sikit je. Tapi saya ni rasa tak sedap hati. Sejam kemudian saya telefon lagi, suami cakap tengah tunggu ambulans. Takkan tak serius kalau sampai tengah tunggu ambulans?!
Cerita Puan Irya mengenai saat-saat pertama beliau menerima berita kemalangan suaminya.

Baru masuk tahun ke-5 berumah tangga
Puan Irya atau nama sebenar beliau, Iryaniza Suwarno sudah hampir 5 tahun menjalani bahtera rumah tangga bersama suami, Encik Mohamad Khairuddin. Bulan Januari ni cukup 5 tahun mereka bersama. Pasangan bahagia ini dikurniakan seorang anak lelaki yang berumur 3 tahun dan kembar lelaki comel yang kini baru berusia 2 bulan setengah.
Namun, malang tidak diduga. Baru tiga minggu bersama dengan kembar yang baru lahir, keluarga Puan Irya menerima berita yang memberi impak besar kepada keluarganya.
Bukan berdarah sikit, tapi tulang kaki kanan suami hancur!
Allah. Saya yang dengar pun luluh rasa hati, inikan Puan Irya sebagai isterinya sendiri. Sejurus menerima panggilan tersebut, Puan Irya terus minta tolong ayahnya yang tinggal berdekatan hospital suaminya dihantar untuk melawat beliau. Namun, berita yang disampaikan oleh ayahnya lebih menyayat hati. Ayah Puan Irya memberitahu yang keadaan Encik Khairuddin lebih parah daripada apa yang dia gambarkan.
Tulang betis dan tulang pergelangan kaki kanan suaminya hancur dan ada open wound kerana digilis lori tanah. Keadaan jalan masa tu lembab kerana hujan renyai.

Suami cuba untuk mengelak kereta depan yang berhenti mengejut secara tiba-tiba. Dia terjatuh dan dilanggar oleh sebuah lori tanah yang berada di lorong sebelah.
Dalam keadaan yang masih berpantang, Puan Irya bergegas ke hospital yang dimaksudkan, bersama-sama dengan anak lelaki yang masih kecil dan dua orang kembar.
Itu kali pertama saya kembali drive selepas bersalin.
Cuba bayangkan apa perasan Puan Irya masa tu – masih berpantang, dan bersama tiga anak kecil. Mama yang pernah melalui proses berpantang mesti faham kan macam mana keadaan fizikal dan emosi kita ketika itu.
Tak terjawab bila anak sulung tanya “Mana Ayah…?”

Sebak Puan Irya menceritakan bagaimana anak sulungnya sering bertanya tentang ayah. Anak sulung Puan Irya, Muhammad Khalish Iman amat rapat dengan ayahnya. Encik Khairuddin yang juga merupakan seorang ‘family-guy’ sering membawa anaknya keluarga berjalan-jalan di taman permainan. Tapi, keadaan dah berbeza. Sudah hampir 2 bulan Encik Khairuddin terlantar di atas katil dan hanya boleh bergerak dengan bantuan orang.
Kalau anak sulung tanya perihal ayahnya, tipulah kalau saya tak sebak. Sebagai ibu, saya cuba untuk kekal kuat demi anak-anak. Apa yang saya boleh jawab kalau Iman tanya, saya cuba beri jawapan yang positif. Saya beritahu dia untuk doakan ayah supaya cepat balik, cepat sihat. Alhamdulillah, walaupun baru berumur 3 tahun, Iman seperti memahami keadaan yang berlaku dekat ayah dia.
Kesan terbesar kepada keluarga
Walaupun sudah beberapa kali menjalani rawatan dan pembedahan susulan, kejadian yang berlaku menyebabkan suami Puan Irya tidak boleh berjalan untuk beberapa bulan. Puan Irya yang baru mula kembali bekerja pada 15 Oktober 2018 yang lalu selepas cuti berpantang, terpaksa membahagikan masa untuk berulang alik ke tempat kerja, anak-anak dan suami.
Impak terbesar pada diri saya dan keluarga adalah, saya perlu arrange masa yang sesuai untuk uruskan suami, menjaga anak-anak dan kerja. Suami yang juga rabun, kehilangan cermin mata semasa kejadian. Setiap pagi suami perlu dimandikan dengan cucian antiseptik sebelum air biasa untuk mengelakkan jangkitan. Saya perlu curi masa untuk uruskan suami. Dengan kembar yang masih breastfeed dan perlu ditinggalkan atas urusan kerja, saya kena ada masa untuk pam susu anak. Keadaan agak kucar-kacir hingga anak sulung terpaksa dijaga oleh kakak saya buat sementara waktu.
Walaupun gaji saya dan suami masih berjalan seperti biasa, tapi kejadian yang berlaku sedikit sebanyak memberi kesan kepada keadaan kewangan kami. Kalau sebelum ni, cukup untuk tampung keadaan kami sekeluarga, tapi kini agak berubah. Wang simpanan dan gaji kini lebih diutamakan untuk kos perubatan dan rawatan suami. Kemudian baru dibahagi untuk keperluan anak sulung, kembar dan saya sendiri.

Alhamdulillah, suami Puan Irya kini berada dalam keadaan stabil. Namun, akibat daripada kemalangan itu, suami Puan Irya mungkin bakal menghadapi kesukaran untuk berjalan semula seperti sedia kala.
Ambil masa yang agak lama,
ujar Puan Irya.
Keadaan suami Puan Irya yang parah menyebabkan Puan Irya terus cekal meneruskan kehidupan dan mengambil alih usaha mencari rezeki bagi menampung keperluan suami, dan anak-anak mereka.
Kelab Mama turut bersimpati dengan kejadian yang menimpa Puan Irya sekeluarga. Jika anda berhasrat untuk memberi sumbangan kepada Puan Irya dan keluarga, anda boleh salurkan sumbangan anda ke maklumat berikut:

Nama Bank: Maybank Berhad

Nama penerima: Iryaniza Suwarno

No Akaun: 114254155885


MAMA KONGSI PENGALAMAN JARI ANAK TERKULAI, HAMPIR PUTUS AKIBAT DIHEMPAP KERUSI

Saya pasti Mama semua mesti sentiasa risaukan keadaan anak-anak kita kan? Kena gigit nyamuk sikit, tercalar sedikit di badan atau tangan, Mama lah yang paling risau sekali. Namun, kadang-kadang malang tidak berbau. Dalam Mama sibuk urus dan memantau anak-anak, kita juga sibuk mengemas rumah, memasak dan sebagainya. Ada masa terlepas pandang apa yang dilakukan anak-anak. BUKAN sengaja tau! Terlepas pandang dan kadang-kadang di luar kawalan kita.
Contohnya cerita yang menimpa anak Puan Hani ini. Cerita ini dikongsikan oleh puan Hani Syahirah mengenai kejadian yang berlaku ke atas anaknya, Irsa pada Julai tahun lepas. Moga menjadi pengajaran buat Mama semua.
Masih ingat lagi masa tu tengah masak kurma. Lepas letak santan kita fokus sbb tak nak pecah minyak. Masa tu dengar dah kerusi bunyi-bunyi ..mmg Irsa our 3rd baby suka main kerusi. Ok..dlm hati,ok je tu..jap2..sambil kacau kuah kurma…
Jom JOIN PERADUAN BAYI COMEL 3 bersama Kelab Mama!
Ingatkan bibir atau gigi yang berdarah

Dan dgr bunyi kerusi jatuh..kuat..sambil irsa menangis.. terus pergi tgk. Ya Allah..ya Allah…ya Allah..darah..ingat gigi or bibir berdarah..tgk jari dia terkulai..ya Allah tercabut dah jari anak aku ya Allah. Pegang dia..sambil pegang pergelangan tgn die kuat2, cari kain, balut..sambil mulut menjerit bagi arahan kat Haqq, anak sulung. Suruh ambil beg letak brg kat dalam, dia ikut semua. Time tu rasa syukur sgt boleh harap dah anak aku.
Jiran yang baik
Cari kunci kereta, tak jumpa, call husband tak dapat-dapat. Hati naik geram dah ni, rupanya husband ada operasi. Sarung jubah, pakai tudung terus kunci pintu. Turun pergi kat jiran, minta tolong dia hantar ke hospital. Chinese..baik ya Allah. Dia hantar kami dan siap jaga anak2 saya sementara saya register anak. Lama jugak tu.
Jari anak seperti buah anggur yang dipicit

Doktor tengok dan cakap, memang kena lakukan pembedahan. Sebab jari hampir putus, seperti buah anggur yang dipicit. Nasib baik tulang tak ada apa-apa masalah. Esoknya, jari Irsa dibedah. Irsa kena bius penuh. Sedih rasa hati tengok keadaan anak masa tu. Sedih tengok dia sejuk, menangis dan tidur. Paling sedih apabila doktor suruh cium anak dulu sebelum dibawa ke bilik bedah. Doktor bagi kata dua – samada jari Irsa akan bersambung baik agtau hitam, mati lalu terputus sendiri. Allah, memang doa tak berhenti lepas tu. Ya Allah. Dan yang paling menguji bila kena buat ‘dressing’ sendiri dekat rumah.

Puan Hani turut menceritakan rasa bersalah dan sedih beliau. Puan Hani hanya mampu berdoa dan menangis apabila melihat anaknya. Sebelum pembedahan dilakukan, Puan Hani terpaksa puasakan anaknya yang masih minum susu. Pelbagai cara terpaksa digunakan untuk memujuk anaknya tidak minum susu pada malam itu. Mak mana yang tak sedih… 🙁
Sekeluarga makan di atas lantai

Alhamdulillah, kini jari Irsa semakin pulih. Kejadian yang berlaku ke atas anak Puan Hani telah menyebabkan mereka sekeluarga memilih untuk makan di atas lantai. Kerusi meja makan semua disimpan di dalam bilik.

Puan Hani tidak menyangka kejadian itu memberi kesan yang begitu teruk. Beliau turut menasihati Mama yang lain supaya jangan biarkan anak-anak main kerusi bersendirian. Jangan ambil mudah dengan apa yang mereka lakukan. Moga Mama diluar sana lebih berhati-hati ya lepas ni!
Jom JOIN PERADUAN BAYI COMEL 3 bersama Kelab Mama!


Teknik Pemerahan Susu Ibu Yang Betul & Berkesan

Susu ibu merupakan susu yang penuh khasiat apabila diberikan kepada bayi kita. Seawal kelahiran mereka, susu ibu merupakan makanan utama yang dimasukkan ke dalam mulut bayi kita sehingga dia berusia 2 tahun. Tapi, tahukah Mama bahawa pemerahan susu juga memerlukan teknik yang betul? Bagaimana, bila dan berapa lama susu perahan diperlukan?

APAKAH TEKNIK PERAHAN SUSU IBU YANG BETUL?
 Terdapat 2 cara teknik pemerahan susu ibu iaitu:

Teknik Pam Elektrik/ Manual

Kaedah pam elektrik  dan manual adalah lebih cepat dan cekap berbanding menggunakan tangan.
Kaedah pam elektrik
Letakkan bekas bentuk cawan di atas payudara anda, mulakan mesin dan biarkan ia menyedut susu ke dalam bekas.Mudah dan senang. Tanpa perlu anda pegang.Pada masa sama boleh membuat kerja anda tanpa gangguan.
Kebiasaannya diguna pakai oleh ibu-ibu yang bekerjaya.
Kaedah pam manual
Menggunakan cawan sedutan, tetapi menggunakan peranti lain untuk memerah susu. Tidak bergantung pada kuasa motor elektrik
Bagi penggunaan kaedah ini, ia mengambil masa 15 hingga 45 minit untuk sekali sesi bagi kedua-dua belah. Penggunaan pam ini seolah-olah meniru gaya sedutan bayi anda.
Pemilihan pam juga sangat penting kerana perlu ambil kira kekerapan penggunaannya dan masa yang anda boleh luangkan untuk proses pemerahan.

Teknik Mermet/Pemerahan Menggunakan Tangan
Sebelum wujudnya pam pemerahan susu ibu, teknik perahan menggunakan tangan atau teknik mermet ini telah lama diguna pakai oleh orang zaman dahulu.
Walaupun masa kini telah maju dengan penggunaan pam, pemerahan menggunakan tangan kekal sebagai kemahiran yang berharga untuk dikuasai.
KENAPA?
Ini kerana penggunaan tangan tidak memerlukan bateri atau motor.Penggunaan pam elektrik/ manual tidak mampu memerah susu ibu hingga tidak ada yang tinggal.Tidak mengganggu sekiranya terlupa bawa pam.Ianya flexible sekiranya penggunaan pam menyakitkan payudara anda.Jika berlaku susu tersumbat, urutan tangan mampu mencetuskan kelancaran susu.Ianya percuma dan sentiasa tersedia.
Sebelum memulakan sesi pemerahan susu, pastikan anda membasuh tangan hingga bersih dahulu.
Cara-caranya adalah:
 +1 Mengurut
Membuat urutan perlahan-lahan dari pangkal bawah ketiak kearah putingJika terdapat benjolan, kemungkinan besar salur saraf tersebut dipenuhi susuUrut dengan lebih kuat bagi menggerakkan susu keluar kearah putingSekiranya tidak surut, buat tuaman panas/ hangat keatas benjolan sehingga benjolan tersebut reda.Selain tuaman, gunakan sikat yg bergigi lebar untuk meyikat payudara dari bahagian hujung ketiak hingga ke putingPosisikan badan anda condong kebahagian depan bagi membantu graviti bumi menarik susu keluar dengan lancar.
 +2 Memerah
Letakkan ibu jari anda diatas dan jari lain dibawah puting luar aerola. Tekan sedikit kearah payudara.Perlahan-lahan tekan ibu jari anda bersama-sama dan tolak ke depan berentak.Rehatkan jari sebentar dan ulang semula.Teknik ini mengambil masa untuk belajar. Apabila sudah masih, anda akan lebih cepat dan mudah.Pastikan semua saluran susu dikosongkanKaedah cawan digunakan bagi membantu teknik perahan menggunakan tangan ini.
Gunakan cawan (atau mana-mana bekas lain yang dibahagian tepi licin) ditekan ke atas payudara pada bahagian bawah puting diluar aerola.Letakkan ibu jari  di atas putting anda di luar aerola.Tolak ibu jari (roll) perlahan-lahan kearah cawan.BUKAN SLAID IBU JARI TAPI ROLLING IBU JARI ANDA SEOLAH-OAH MENOLAK SUSU DARI DALAM PAYUDARA KE PUTING SUSU.Ulangi gerakan itu. Apabila aliran telah berhenti, gerakan ibu jari anda mengikut arah jam.

Tips sebelum memulakan sesi teknik mermet ini.
Sandarkan diri pada dinding atau kerusi dan pejamkan mataLapangkan fikiran anda atau bayangkan bayi anda yang comel dan montel itu.Gentel puting seketika (warming up)Bila puting dah mula mengeras, dan akan terasa susu nak keluar.Boleh memulakan sesi pengepaman.Sesi pengepaman boleh amik masa 5-7 minit sebelah payudara dan secara puratanya mungkin mengambil masa 20-30 minit sekali sesi.
TEMPOH PEMERAHAN SUSU
Tempoh pemerahan susu ibu adalah bergantung kepada tujuan ibu-ibu memerah susu.
Bagi bayi yang baru lahir, yang mengalami masalah perlu dipantau di hospital memerlukan susu ibu yang diawal. Susu ibu awal dipanggil kolostrum. Si ibu boleh memerah susu dalam tempoh 5 hingga 10 minit. Ini bagi mendapatkan sesudu teh kolostrum. Dan ini mencukupi buat si bayi yang baru lahir dalam tempoh  satu hingga dua jam.Bagi meningkat dan memastikan penghasilan susu ibu yang kosisten dan banyak, adalah perlu diperah 15-20 minit bagi sekali sesi. Dan sekurang-kurangnya 6 kali sesi atau lebih terutamanya pada waktu malam. Ini kerana waktu malam, hormon prolaktin adalah tinggi dan penghasilan susu ibu lebih tinggi.
Bagi melembutkan pembengkakan payudara, memerlukan pemerahan. Tempoh pemerahan ini tidak mengira masa, bergantung pada keadaan payudara anda. Apabila payudara dah lembut, boleh menyusu secara langsung dengan bayi anda.
Jika sekiranya pemerahan ini tidak berhasil, boleh mengurut dahulu bagi kelancaran penghasilan susu ibu. Kadang terdapat saraf yang tersumbat menyebabkan susu tidak lancar pengeluarannya. Urutan di bahagian bawah ketiak sehingga disekeliling aerola payudara dan pastikan ketulan bengkakan surut. Kemudian proses mengepam boleh dijalankan atau menyusu secara langsung dengan bayi anda.
UNTUK IBU YANG MENGUMPUL STOK SUSU IBU UNTUK KEMBALI BEKERJA

Digalakkan ibu-ibu memerah susu selama 15 hingga 30 minit bagi satu sesi dan setiap 3 hingga 4 jam sekali sesi.Juga cadangan menyusu bayi pada sebelah payudara dan sebelah lagi lakukan proses pemerahan menggunakan pam.Ibu-ibu boleh memerah dan membuat stok mengikut keperluan bayi dan seelokknya tidak terlalu banyak hingga berlaku pembaziran.Selain ianya tidak segar dan enak sekiranya banyak dan terlalu lama menyimpan susu frozen ini.
3 PERGERAKAN YANG PERLU DIELAKKAN!
 Jangan picit puting payudara kerana boleh menyebabkan lebam Jangan tarik puting kerana ia boleh merosakkan tisu payudara Jangan geselkan tangan anda pada payudara kernan ia boleh menyebabkan melecet
Apa yang penting sekali, anda janganlah rasa tertekan atau cuba memaksa payudara anda mengeluarkan susu. Percubaan pertama kali, ianya agak sukar dan mengambil masa.
Masa awal-awal selepas kelahiran dulu pun begitu jugak.. terseksa , tertekan.. Tapi bila dah pandai, sekejap je rasa proses pengepaman ini. Jadi, Mama harus bersabar lebih sikit ya. Selamat berjaya!


Manfaat Daun Nangka Yang Ramai Orang Tak Tahu

Mama suka makan nangka? Eh siapa tak suka. Nangka merupakan antara buah tempatan yang sangat popular dalam kalangan rakyat tempatan. Buah Nangka atau dalam bahasa Inggerisnya, “Jackfruit”, sebenarnya memberi banyak manfaat kepada tubuh badan kita. Selain buahnya yang enak, daunnya juga mempunyai manfaat yang kita tak tahu. Jom semak apakah manfaat daun nangka pada kita.

Daun nangka amat bermanfaat digunakan untuk kesihatan kita. Ia berpotensi untuk menangani beberapa jenis penyakit yang terdapat di tubuh badan kita.
Eh, kena makan daun nangka ke?
Bukan makan daun itu ye Mama, tapi hanya perlu minum air rebusan daun. Mama hanya perlu ikut langkah-langkah dibawah.
Sediakan lebih kurang 10 helai daun nangka yang telah tua dan dibersihkan menggunakan air. Rebus daun nangka dalam 1 liter air sehingga daun nangka kelihatan hampir masak. Lalu matikan api. Tuang air rebusan daun nangka ke dalam cawan minuman atau mangkuk, kemudian tutup rapat supaya ia kekal suam & sedia untuk diminum!
Waktu sesuai untuk diamalkan
Amalkan 3 kali sehari dan kira-kira 30 minit sebelum makan. Cuba amalkan setiap bulan, untuk kesan yang lebih optimum!
Khasiat buah nangka muda & biji nangka

Selain itu, buah nangka muda juga sering digunakan sebagai makanan sayuran yang memiliki kandungan karbohidrat yang tinggi. Biji nangka juga boleh digunakan sebagai ubat batuk semula jadi.

Kalau Mama yang tinggal di bandar, mungkin susah nak dapatkan daun buah nangka ini. Apa yang anda boleh cuba adalah, Mama boleh cuba tanyakan mereka yang menjual buah nangka. Mungkin mereka boleh tolong dapatkan daun nangka sekali. Kalau anda mempunyai tanaman sendiri, pasti lagi baik! Jangan ingat daun buah nangka akan menyemak kawasan halaman rumah je ye. Ada manfaat daun nangka yang boleh kita dapat sebenarnya.


9 Rahsia Tarikh Lahir Lelaki Yang Patut Anda Tahu

Sukar nak cari pasangan yang sesuai? Bimbang nak bina hubungan? Yalah, mesti anda mahukan hubungan yang kekal hingga ke jinjang pelamin kan?  Tak apa, Mama Siti boleh bantu anda dengan rahsia tarikh lahir lelaki yang bakal Mama Siti kongsikan ni. Senang untuk anda cari pasangan yang sesuai dengan karakter diri anda.
Rahsia Tarikh Lahir Lelaki

1. Jika pasangan anda lahir pada 1hb, 10hb, 19hb dan 28hb dalam mana-mana bulan.
Lelaki daripada golongan ini sangat cerdik, jujur dan berterus-terang dalam perhubungan. Mereka seorang yang berdikari, berkeyakinan dan mempunyai sikap memimpin. Mereka juga boleh dibawa berbincang dan mudah menerima pendapat orang. Namun begitu, mereka sangat cemburu ketika dalam hubungan dan biasanya mereka akan menyimpan dendam yang agak lama.
2. Jika tarikh lahir pasangan anda pada 2hb, 11hb, 20hb dan 29hb dalam mana-mana bulan.
Lelaki dalam kategori ini kurang berkeyakinan pada diri sendiri walaupun orang di sekeliling mempercayainya. Untungnya, mereka seorang yang cintakan keamanan dan sifat tanggungjawab terhadap keluarga. Namun, lelaki ini suka diramal soal hatinya kerana mereka lebih gemar berdiam diri.
3. Jika pasangan anda lahir pada 3hb, 12hb, 21hb dan 30hb dalam mana-mana bulan.
Seorang yang gemarkan kebebasan, kuat agama dan akan berusaha keras untuk mendapatkan kejayaan. Lelaki ini sangat menghormati orang tua dan penuh dengan sikap budi pekerti. Namun, dalam lembutnya, si dia ini seorang yang pentingkan diri. Namun, jika anda jatuh hati padanya, usah bimbang! Si dia seorang yang mudah membina hubungan untuk jangka masa yang panjang.
 4. Jika tarikh lahir pasangan anda pada 4hb, 13hb, 22hb dan 31hb dalam mana-mana bulan.

Lelaki jenis ini seorang yang berbakat dalam bidang seni. Dia seorang yang sangat mementingkan orang lain dan suka membantu sehingga sering menjadi mangsa. Dia sering digunakan oleh orang lain yang hanya ingin mengambil kesempatan di atas kebaikan si dia. Namun ada ketika si dia akan bersifat sangat tegas!
5. Jika pasangan anda lahir pada 5hb, 14hb dan 23hb dalam mana-mana bulan.
Lelaki yang lahir pada tarikh ini sangat popular dan paling diminati dalam kalangan teman wanitanya! Sikapnya yang kelakar dan baik hati sangat disenangi keluarga dan rakan-rakan. Untungnya siapa yang dapat si dia ni. Dahlah kacak, setia pula tu. Memang jenis yang serius dalam percintaan!
6. Jika tarikh lahir pasangan anda pada 6hb, 15hb dan 24hb dalam mana-mana bulan.
Disebalik sikapnya yang suka berseronok, si dia juga seorang yang mengambil berat tentang keluarganya. Lelaki golongan ini sangat pandai dalam pengurusan perniagaan. Biarpun gemar bersosial, si dia seorang yang setia!
7. Jika pasangan anda lahir pada 7hb, 16hb dan 25hb dalam mana-mana bulan.

Lelaki ini seorang yang realistik dan sangat menggemari bidang muzik, nyanyian dan seni. Dalam hubungan cinta pula, mestilah lelaki seni ini seorang yang romantik! Si dia ini sering letakkan keluarganya di tempat yang paling  tinggi, kadang-kadang sehingga mengabaikan kebahagiaan sendiri. Namun begitu, sikap panas barannya sering menyebabkan cinta si dia putus di tengah jalan.
8. Jika tarikh lahir pasangan anda pada 8hb, 17hb dan 26hb dalam mana-mana bulan.
Seorang yang suka habiskan masanya bersama rakan-rakan. Sangat berdisplin dalam hidup, tak mudah putus asa dan berani. Dia juga kuat dan tabah dalam menyelesaikan masalah yang dihadapi. Si dia seorang yang sukar mengalah dan akan memperjuangkan cintanya untuk mendapatkan kebahagiaan.
9. Jika pasangan anda lahir pada 9hb, 84hb dan 27hb dalam mana-mana bulan.
Si dia seorang yang sangat dihormati dalam masyarakat. Seorang anak yang taat dan patuh serta menghormati kedua ibu bapa. Sikap ramah dan ringan tulang menyebabkan ramai yang senang dengan kehadirannya. Dalam percintaan pula, pastinya si dia seorang yang sangat penyayang dan baik hati. Untungnya!
Sumber: baituljannah
BACA JUGA NAMA BAYI LELAKI – GABUNGAN NAMA MODEN & KLASIK
Pesanan Mama Siti:
Sekarang dah tahu nak cari pasangan yang mana kan? Tapi jangan pula terlalu bergantung dengan info yang Mama Siti kongsikan ni. Kena ingat yang jodoh, ajal, maut ni di tangan Tuhan. Jadi kalau anda dah jumpa dengan pasangan atau orang kata your other half lah katakan, jaga hubungan tersebut. Jangan kerana kesilapan yang kecil, hubungan jadi retak. Apa-apa pun, Mama Siti ucapkan semoga berbahagia!


PERBEZAAN PENTING ANTARA TASKA & TADIKA DI MALAYSIA

Pendidikan awal kanak-kanak kini semakin popular, dengan ibu bapa yang menghantar anak mereka ke taska walaupun hanya berusia beberapa bulan. Tetapi setiap tahun ibu bapa baru selalu keliru mendengar istilah seperti “tadika“, “taska”, “nursery“, “pusat jagaan kanak-kanak” dan sebagainya.
Umum mengetahui bahawa di Malaysia terdapat dua jenis pendidikan awal kanak-kanak; iaitu Tadika & Taska. Namun, Mama tahu tak apakah perbezaan antara keduanya? Yang mana satu sesuai untuk anak-anak anda?
Dibawah ini disediakan panduan untuk Mama yang masih keliru samada untuk menghantar anak ke Tadika atau Taska:
1. Taska (Nursery) atau Pusat Penjagaan Kanak-kanak

“Taska” merupakan kata singkat untuk ‘taman asuhan kanak-kanak. Taska menyediakan kemudahan dan perkhidmatan pengasuhan kanak-kanak dalam suasana yang selamat, ceria dan selesa.
CIRI-CIRI TASKA

Menjaga kanak-kanak sejak bayi hingga 4 tahun apabila ibu bapa bekerja.
Menyediakan aktiviti atau program yang sesuai untuk kanak-kanak disamping penjagaan biasa.

JENIS-JENIS TASKA

Taska di rumah: Kurang dari 10 kanak-kanak.
Taska di pusat: 10 atau lebih kanak-kanak. Semua penjaga kanak-kanak wajib menjalankan kursus 10 hari (Kursus Asuhan Kanak-Kanak Asas, KAAK) yang ditentukan oleh Kementerian Pembangunan Wanita, Keluarga dan Masyarakat.

Setiap pusat penjagaan kanak-kanak di Malaysia mesti didaftarkan dengan Jabatan Kebajikan Masyarakat (JKM), di bawah Kementerian Pembangunan Wanita, Keluarga dan Masyarakat (MWFCD). MWFCD bertanggungjawab ke atas kelulusan dan penubuhan pusat jagaan kanak-kanak di Malaysia. JKM pula berfungsi sebagai pengawal dan penyelaras utama program penjagaan kanak-kanak dan pendidikan awal (ECCE ).
Walaubagaimanapun, tiada garis panduan kurikulum khusus untuk mereka yang menyediakan perkhimatan ini.
Oleh itu, ia adalah sangat penting ibu bapa selidik dahulu dan jangan terburu-buru apabila memilih pusat penjagaan untuk anak-anak.
2. Tadika (Kindergarten/Preschool)

“Tadika” pula merupakan kata singkat untuk ‘taman didikan kanak-kanak’. Ia juga dikenali sebagai kindergarten atau preschool dalam Bahasa Inggeris. Tadika sesuai untuk kanak-kanak yang beumur antara 4 hingga 6 tahun.
CIRI-CIRI TADIKA

Menyediakan aktiviti pembelajaran akademik yang berasaskan mata pelajaran.
Kanak-kanak juga boleh belajar untuk berkomunikasi, bersosial dan pelbagai aktiviti yang positif.
Tiada sekatan jenis bahasa yang digunakan; Bahasa Inggeris, Mandarin atau Tamil. Bahasa kebangsaan mesti diajar sebagai subjek.
Dijalankan di pusat: 10 atau lebih kanak-kanak.
Semua guru yang mengajar di prasekolah dilatih dan disahkan dengan sekurang-kurangnya diploma dalam bidang Perguruan. Kebanyakan mereka mempunyai ijazah atau sarjana dalam pendidikan awal kanak-kanak.
 Mungkin juga menyediakan perkhidmatan pusat jagaan harian terutama untuk kanak-kanak yang mempunyai ibu bapa yang bekerja.

Tadika, kindergarten dan preschool adalah di bawah jagaan 3 kementerian, iaitu Kementerian Pendidikan Malaysia (KPM); Kementerian Kemajuan Luar Bandar dan Wilayah; dan Jabatan Perpaduan Negara.

Pada tahun 2003, KPM telahpun menetapkan Kurikulum Prasekolah Kebangsaan yang perlu diikut oleh semua sekolah prasekolah. Kurikulum ini bertujuan untuk membangunkan kemahiran sosial, intelek, fizikal, rohani dan nilai estetik kanak-kanak. Program tambahan yang ditawarkan oleh prasekolah mesti diluluskan oleh KPM terlebih dahulu.
Pendidikan awal adalah penting kerana anak-anak kita merupakan generasi seterusnya yang bakal meneraju masa depan negara dan masyarakat. Jadi, Mama dan Papa jangan ambil lewa mengenai hal ini, dan cuba untuk mencari tadika mahupun taska yang terbaik untuk anak-anak. Nanti anak-anak nak ke sekolah pun pasti lagi happy dan excited!


Nak Jadi Langsing Macam Wanita Jepun? Cuba 5 Tips Ini

Kalau kita tengok wanita Jepun dalam mana-mana drama, mesti kita puji pelakon wanita dia. Katanya, “Cantiknya dia… Makan apalah sampai jadi kurus macam ni?“, sebab dah tua pun kecantikan mereka masih lagi terserlah. Siapa saja tak impikan tubuh badan yang ramping, langsing dan kekal bertenaga hingga hari tua kan?
Kita pun ikut curious. Lebih-lebih lagi untuk mama yang baru saja lepas bersalin. Tiap hari runsing fikirkan macam mana nak kekalkan bentuk tubuh badan yang ramping dan langsing. Bukan niat nak menunjuk ye, tapi untuk pikat hati suami yang satu tu lah.

Wanita Jepun terkenal dengan bentuk badan langsing dan memiliki kesihatan yang baik berbanding wanita lain di dunia.
Walaupun tak semua beranggapan bentuk tubuh badan yang kurus, langsing dan ramping itu menarik, namun lain pula bagi orang Jepun dan Korea khususnya. Wanita di Jepun dan Korea sangat menggemarkan dan ‘adore’ mereka yang mempunyai tubuh badan kecil, kurus dan ramping.
 Nak Tau Apa Rahsia Mereka? Haa Sini KelabMama Nak Kongsikan:
1. Diet Yang Kaya Dengan Nutrisi & Seimbang
Kalau dengar saja makanan Jepun, mesti makanan pertama yang semua orang akan fikir adalah sushi. Tapi, bukan sushi semata saja tau! Orang Jepun sebenarnya amalkan gaya pemakanan yang paling sihat dan seimbang. Mereka mengamalkan pemakanan harian yang mengandungi ikan, sayuran, rumpai laut, nasi, soya dan buah-buahan.
Makanan mereka sering dimasak panas dan hanya menggunakan bahan-bahan segar dan berkhasiat. Satu lagi tips bagus untuk mama, mereka berhenti makan sebelum kenyang dan tak makan makanan segera dan tinggi kalori. Ini baru menjaga kesihatan!
Gaya hidup masyarakat Jepun sangat teratur dan menyihatkan.
 2. Cara Memasak Masyarakat Jepun
Selain makanan mentah, orang Jepun lebih gemar makanan mereka dipanggang, direbus, dibakar dan dikukus berbanding makanan goreng. Ramuan makanan sering dihiris halus atau dipotong kecil agar lebih mudah masak. Untuk makanan yang perlu digoreng pula, mereka hanya gunakan minyak yang sangat sedikit ketika memasak.
 3. Nasi VS Roti
Nak nasi ke nak roti? Kalau diet, macam baik makan roti je.
Seperti Malaysia, negara Jepun juga menjadikan nasi sebagai makanan ruji mereka.

Itu kata rakyat Malaysia, tapi bukan begitu di Jepun. Ramai yang tak tahu sebenarnya nasi lebih baik sebagai makanan diet berbanding roti. Nasi harus dimasak tanpa sebarang bahan perasa, garam ataupun mentega. Patutlah rata-rata makanan mereka tawar saja. Malah, nasi juga mesti nasi kosong semata.
 4. Katakan “Tidak” Pada Manisan
Orang jepun tak gemarkan manisan macam orang kita. Pencuci mulut pun jarang didengar di negara tersebut. Kalau yang paling popular dan menjadi pilihan orang Jepun pun adalah, mochi. Ha, apa mochi ni?
Mochi adalah kuih yang terbuat dari beras, ditumbuk sehingga lembut dan likat, kemudian dibentuk menjadi bulat.  Inti mochi biasanya berasaskan kekacang atau buah, malah kandungan gula dalam mochi juga sangat sedikit dan yang paling penting, ianya kurang lemak!
Pencuci mulut mereka selalunya sesuatu yang kurang manis seperti aiskrim teh hijau atau mochi yang diperbuat daripada beras.
Patutla wanita Jepun ni kurus, langsing saja. Kurang pengambilan makanan bergula dan banyak ambil makanan semulajadi! Barula betul-betul diet.
 5. Di Jepun, Hidangan Utama: Sarapan
Di Jepun, sarapan pagi menjadi makanan hidangan utama berbanding makanan tengah hari. Mereka amalkan makanan berat semasa sarapan. Antara menu yang menjadi pilihan ialah telur, nasi, ikan bakar, dan sebagainya.
Mama tunggu apa lagi? Cuba amalkan gaya pemakanan wanita di negara matahari terbit mulai hari ini! InshaAllah badan kekal ramping hingga hari tua.
Sumber: wanista
BACA JUGA AMALAN PEMAKANAN SEMASA BERPANTANG SEJAK ZAMAN NENEK MOYANG
Pesan Mama Siti:
Rupa-rupanya, menurut kajian, wanita dan lelaki di Jepun mempunyai jangka hayat yang paling lama berbanding masyarakat di negara lain! Wah, hebat tu. Jadi, kalau mama dan papa nak kekal sihat, awet muda dan tak gemuk, cubalah tips yang Mama Siti kongsikan ni. Mana tahu, lepas sebulan dah kurus. Belum cuba belum tahu kan?


Macam Mana Nak Dapatkan Badan Yang Ramping & Bertenaga Selepas Bersalin?

Kebiasannya bentuk tubuh badan wanita confirm berubah lepas bersalin kan? Berat badan meningkat, pipi jadi chubby, lemak ada di tempat-tempat yang tak sepatutnya sampai kita pun jadi pening. Macam mana nak dapatkan bentuk badan yang ramping, orang kata bentuk badan biola gitu.
Ada sesetengah mungkin kata, “Biasalah tu, lepas bersalin mestilah gemuk sikit…”. Tapi perkara ni mestilah akan jejaskan keyakinan diri mama untuk berdepan dengan orang ramai. Buat kaum wanita, jom ikut tips Puan Balqis Yunus ni, dijamin boleh dapatkan tubuh badan yang ramping walaupun lepas bersalin.
1. Menyusukan Bayi

Kajian menunjukkan bahawa proses menyusu badan ini akan membakar lebih kurang 300-500 kalori setiap hari.
Tak ada istilah bila menyusu rasa lapar, asyik makan je lepas tu badan jadi gemuk. So, mama pun tak nak breastfeed sebab takut gemuk. Padahal, lagi kerap mama breastfeedkan anak, lagi cepat turun berat badan mama, rahim cepat kecut, anak pun dijamin sihat! InshaAllah, mak dan anak sama-sama cantik!
2. Pastikan Badan Sentiasa Panas
Makan makanan yang memanaskan badan. Especially, halia dan lada hitam. Kalau perlu, makan la jamu yang boleh panaskan badan. Tapi make sure anak dah lepas level jaundis tu. Mama Siti cadangkan makan jamu ni seminggu selepas bersalin. Bila dalam pantang tu, pastikan hari-hari makan jamu kampung yang original.
Bila badan panas, mama pun akan cepat berpeluh. Berpeluh tu maksudnya badan tengah bakar lemak. Jadi, jangan culas buat rutin ni kalau nak dapatkan badan yang ramping!
3. Berbengkung 100 Hari
Pemakaian bengkung akan kempiskan perut agar badan jadi ramping dengan pantas.
Lebih lama lebih bagus sebenarnya. Pakai setiap masa kecuali masa mandi, masa berurut dan masa bertungku. Pastikan bengkung yang dipakai tu kemas dan selesa. Makin hari badan makin ikut bentuk, jadi ketatkan lagi supaya mama dapat bentuk badan yang diidamkan. Tapi kena ingat, sebelum pakai tu, letak minyak panas dulu kat atas perut. Barulah selesa dan cepat kecil perut tu.
4. Pastikan Tak Lepas Bertungku
Bertungku sekerap mungkin hingga tamat 44 hari pantang. Mama juga boleh mendapatkan CERAGEM. 10 hari mak bidan uli, bakinya baring atas CERAGEM sahaja. 2 kali sehari. Mama pasti akan berpeluh setiap kali melakukannya!
5. Jaga Makan!
Benda yang masuk perut paling penting. Makan dalam JUMLAH YANG KECIL, tapi KERAP. Kalau lapar, makan. Dahaga, minum. ELAKKAN minuman berais! Lagi lama elak ais lagi bagus. Lebih baik minum air suam je.
Sup ikan, sup ayam, sup sayur adalah pilihan terbaik. Sup tu kalau boleh penuhkan dengan halia dan lada hitam. Bagus untuk keluarkan angin dalam badan. Badan panas, peluh keluar, berat turun, mama pun happy!
6. Vitamin C & Habbatus Sauda
Habbatus sauda juga mampu untuk mengatasi gangguan tidur dan stres.
Amalkan dua supplement penting ni. Terutama bila dalam pantang. Diambil setiap malam sebelum tidur.
7. Elak Penghawa Dingin Selama 100 Hari!
Kalau boleh jangan pasang aircond hingga hari ke-100. Masuk kereta pun mama duduklah di tempat duduk belakang dan pakai sweater.
8. Pakai Stokin, Jangan Biarkan Kaki Sejuk.
Pakai stokin ketika berpantang dapat mengelakkan urat kaki mama daripada bersimpul dan elak angin memasuki badan.
Nak pastikan suhu badan kekal panas, pakai stokin. Cara ni telah diamalkan sedari zaman nenek moyang kita kerana di bahagian tapak kaki terdapat titik utama seluruh badan seseorang.
9. Pantang Dengan Suami
 Untuk para suami, Mama Siti hanya boleh bagi nasihat, sabar. Tu saja. Elakkan mengadakan hubungan dengan suami selama 100 hari. Maaf Encik Suami!
10. Berurut & Bertangas Adalah WAJIB
Berurut merupakan salah satu cara bagi mengekalkan badan kekal segar dan rasa lebih ringan ketika dalam pantang. Berurut dapat bantu lancarkan perjalanan darah dengan membantu membuang angin dan toksin. Sebab mama masih dalam pantang, selain dari bersenam, ada cara lain untuk buang toksin melalui peluh. Senang saja:
Rebus halia , manjakani, serai wangi , daun pandan, daun limau purut , daun mengkudu, daun kunyit, daun limau purut.Letakkan di atas lantai, ambil kain yang besar seperti selimut (nipis), letakkan rebusan tadi dibawah kerusi kerusi dan duduk dalam setengah jam.
Lakukan 3 kali seminggu untuk minggu pertama, kemudian seminggu sekali. Badan mama mesti akan rasa ringan dan ramping. Tapi jangan lupa minum air kosong secukupnya. Rutin ni akan buat badan mama ringan dan wangi tau! Yang “bawah” tu pun rasa fresh! Setiap hari pastikan basuh yang ‘miss v’ guna air rebusan sireh. Luka cepat hilang dan ketat.
Sumber: Balqis Yunus
BACA JUGA RAHSIA BENGKUNG- PAKAI BUKAN UNTUK DAPAT BADAN KERENGGA
Pesan Mama Siti:
Apa yang penting untuk dapatkan bentuk badan yang ramping, mama mesti jaga pemakanan mama dan ikut segala rutin ketika berpantang. Bila mama rajin ikut tips ni, InshaAllah confirm mama dapat pakai baju zaman anak dara balik. Jangan ikutkan hati sangat nak berdiet. Bila mama amalkan diet yang tak sihat, susu pun jadi kurang berkhasiat, nanti anak tak dapat zat yang secukupnya.


PETUA atau MITOS? Amalan-amalan Berpantang Yang Masih Diamalkan

Berpantang. Ketika berpantang, banyak petua dan amalan orang-orang dulu kebanyakannya bertentangan dengan ilmu sains. Sehingga sekarang, masih ada pengamal yang taksub dengan petua berpantang cara lama.
Lebih-lebih lagi petua semasa berpantang. Kalau tak buat tak boleh. Dah macam satu dosa pula.
Dalam artikel ini, doktor Erna Nadia kongsikan 6 amalan berpantang yang disangkakan petua tetapi sebenarnya mitos. Jom baca.
MITOS, Mitos, Mitos. Bila nak habis da?
 +1 Jangan Minum Banyak Air Masak

Ramai sangat orang yang taksub dengan petua kononnya minum air masak banyak- banyak semasa pantang boleh menyebabkan urat kembang, peranakan bengkak, gemuk, menggelebeh. Semua ini adalah mitos dan mengarut semata mata.
Urat adalah salur darah. Kembang atau kuncup salur darah bukanlah disebabkan makanan atau minuman. Orang yang sihat wajib minum air masak yang banyak setiap hari. 2-3 liter sepatutnya. Untuk apa?
Supaya segala toksin boleh dikumuhkan dan supaya semua organ boleh berfungsi dengan elok. Melainkan jika ada pesakit buah pinggang rosak, jantung kembang, paru paru berair, masalah hati bocor atau apa-apa masalah kesihatan yang doktor kata perlu kurangkan pengambilan air, maka wajib kurangkan.
Lepas bersalin, sudah tentulah badan kita perlukan lebih banyak air. Untuk melebatkan susu badan dan untuk memulihkan organ badan kembali kepada asal. Apa maksud anda peranakan kembang ya? Rahim kembang? Ka ovari bengkak? Ka faraj kembang?
Tak ada kaitan langsung dengan pengambilan air masak. Kalau bengkak tu mungkin sebab jangkitan atau masalah kesihatan lain. Kan dah kata faraj kita diperbuat daripada otot. Kalau malas bersenam, bukan sahaja rahim kembang, satu badan pun kembang!
+2 Mandi Air Sirap Untuk Turunkan Kuning Bayi

Kuning bayi hanya boleh diturunkan dengan perbanyakkan susu badan kerana kuning akan dikumuhkan melalui air kencing dan air besar bayi. Tidak ada kaitan mandikan bayi dengan air sirap la, air inai la, air carslberg la, bagi bayi makan anggur la, pucuk itu ini la, bazir beli lampu la, stoking la, bedung la.
Benda simple dan percuma. Susu badan. Siap ada yang kata jangan bagi pakai warna kuning nanti kuning tak hilang. Khurafat sungguh! Saya dah banyak kali cakap, bagi susu sekerapnya, nanti bayi akan banyak kencing dan berak, keluarlah kuning tu. Kalau mak malas, kuning pun malas nak keluar.
Sirap ada pewarna. Bahaya jika kita tak tahu apa kandungannya. Ada budak yang alah kepada pewarna. Alahan boleh membawa kepada kematian. Jadi, tolong jangan ikut petua merapu.
+3 Jamu Untuk Ketatkan Rahim
Lagi satu soalan yang setiap hari ada orang pm. Doktor, jamu apa elok ya untuk ketatkan rahim?

Dua juta kali dah saya cakap. Tak perlu jamu atau supplemen untuk ketatkam rahim. Saya dah ajar macam mana cara nak ketatkam rahim. Rajin, rajinlah amalkan. Btw, saya baru dapat seorang pesakit yang ada masalah hati selepas amalkan satu produk jamu yang agak famous. Saya dah minta dia buat aduan di NPRA dah.
 +4 Tak Boleh Makan Sekian-Sekian Semasa Berpantang
Begini sebenarnya puan puan sekalian. Kalau anda ada alahan/elergik terhadap sesuatu makanan, tolonglah jangan ambil makanan tersebut seumur hidup. Bukan hanya sewaktu pantang sahaja. Alahan memang biasanya akan menyebabkan kegatalan.
Beranak adalah proses yang normal, bukan penyakit pun. Lepas beranak, kita nak pulihkan segala otot yang koyak hanya dengan amalkan pemakanan yang sihat. Makan banyak sayur dan buah. Minum banyak air masak. Bila luka sudah sembuh, buatlah senaman. Tak payah banyak membazir beli itu ini. Membazir dan berisiko memudaratkan.

Nak ikut cara orang lama? Amalkan makan ulam ulaman. Bukan sewaktu pantang sahaja, tetapi sepanjang hidup. Tak ada istilah makanan ini sejuk, makanan itu panas. Kalau baru lepas masak, memang panaslah makanan tu. Kalau dah sejuk, masukkan aje dalam microwave atau panaskanlah balik.
 +5 Tak Boleh Makan Itu Ini, Nanti Angin Ketika Berpantang
Doktor, saya tak boleh makan itu ini, nanti angin.
Angin apa ni? Kentut kah? Baguslah banyak kentut, baru keluar segala gas busuk dari badan. Kalau tak kentut, memang bahaya.
Doktor, saya pergi urut, makcik yang urut tu asyik sendawa aje masa urut saya. Saya banyak angin ni doktor.
Adohai, kalau dia yang sendawa, dialah yang banyak angin akak oi. Mungkin makcik tu ada masalah gastrik atau kolon ke. Angin tak boleh ditransfer.
Kalau makan tak jaga, makan tak ikut waktu memang boleh berisiko mendapat gastrik.
 +6 Jangan Duduk Dalam Aircond Masa Pantang, Nanti Angin Masuk
Angin lagi. Angin tak masuk ikut kulit terus ke salur darah kak. Kulit kita ada beberapa lapisan. Bukan senang nak tembus. Allah cipta hebat dah badan kita ni. Tolonglah ya. Gunakanlah logik akal yang ada. Bila dengar sesuatu petua ka mitos ka, tolonglah siasat apa kaitannya semua tu. Fikir, mana logiknya.
Dalam Al quran tak ada, dalam perubatan tak ada. Jangan bertuhankan petua lama, seolah kalau tak ikut, berdosa besar pula.
Ingat ya Mama sekalian,
 Minum air masak tak menyebabkan urat kembang atau rahim kembang.  Sirap tak boleh menghilangkan kuning bayi.  Jamu tidak mengetatkan rahim.  Kalau ada alahan terhadap sesuatu makanan, jangan ambil seumur hidup, bukan sewaktu pantang sahaja.  Tidak ada istilah angin kuat makanan ke minuman ke. Jika selalu rasa kembung perut atau sengaja, dapatkan rawatan yang betul. Makan sedikit tapi banyak kali.  Angin luar tak masuk dalam badan kita melalui kulit terus ke organ.
Dalam sayur dan buah, ada banyak mikronutrisi yang penting untuk badan. Jadi amalkanlah setiap hari. Nak dapatkan otot dan badan yang cantik, wajib bersenam. Tak perlu membazir. Semua ini kita boleh dapatkan percuma sahaja. Cuma jangan malas dan banyak alasan.
Rasulullah SAW bersabda:
Tiada satu tempat yang dipenuhkan oleh anak Adam yang lebih mencelakakan dirinya selain daripada perutnya. Memadailah untuk anak Adam itu beberapa suap makanan untuk menegakkan tulang belakangnya (bagi menahan kelaparan dan untuk berdiri beribadah).  Jika itu tidak dapat dipertahankan, maka hendaklah bahagikan perut kepada tiga bahagian, satu untuk makanan, satu untuk minuman dan satu lagi kosongkan untuk bernafas. (Riwayat Ahmad dan Tirmizi).


Sunway Pyramid Mall | Pusat Membeli Belah Yang Menyediakan Pelbagai Kemudahan untuk Ibu Bapa

Artikel ini diolah daripada Motherhood.com.my Family Mall Guide – Sunway Pyramid Mall, Petaling Jaya.
Anda tahu tak sudah lebih 2 dekad Sunway Pyramid bertapak di Malaysia? Lebih tepat, sudah 21 tahun Sunway Pyramid gah berdiri sebagai salah satu pusat membeli-belah terbesar dan tertua di Malaysia.
Sunway Pyramid merupakan pusat membeli-belah yang mempunyai tema dan pelbagai aktiviti hiburan pertama di Malaysia. Dengan keluasan lebih 4 juta kaki persegi sebagai pusat beli-belah terkenal, setiap sudut pelan seni binanya sangat menakjubkan! Diinspirasikan daripada seni bina Piramid di Mesir, siapa yang tak kenal dengan kubahnya yang menarik dan ‘pengawal Singa’ yang  berdiri megah di pintu masuknya?
Baru-baru ini, Sunway Pyramid telah dinaik taraf dan diberi nafas baru untuk memberikan pengalaman yang lebih menarik kepada pengunjungnya yang terdiri daripada semua peringkat umur. Di samping itu, pihak Sunway Pyramid juga telah meningkatkan pelbagai kemudahan dan memperkenalkan beberapa servis baru demi keselamatan dan keselesaan para pengunjung.
Dengan lebih 900 jenama kedai terkenal dan pelbagai jenis aktiviti, hiburan, F&B, fesyen, hiasan rumah, kesihatan serta pusat IT sehenti, Sunway Pyramid kekal sebagai pusat beli-belah yang pasti menjadi pilihan seisi keluarga.
KENAPA SUNWAY PYRAMID SESUAI UNTUK SEISI KELUARGA?
1. Pintu Masuk Utama yang Lebih Menarik dan Mudah

Saat anda melangkah masuk, anda pasti terpegun dengan nafas baru yang diberikan pada binaan dan hiasan pintu utama yang sangat cantik. Ditambah pula dengan kemudahan untuk mereka yang berkerusi roda dan stroller, serta sistem air-lock yang telah dinaiktaraf untuk mengurangkan haba panas dari luar. Anda juga boleh menempah perkhidmatan Grab di lounge Grab pertama di Asia, bertentangan dengan pintu masuk utama. Ruang menunggu yang selesa serta ruang khusus untuk ‘pick-up’ dan ‘drop-offs’ juga disediakan untuk kemudahan pengguna.
Terletak di aras G.
2. Parking Khas Pilihan & Parking untuk Keluarga

Keluarga dengan stroller dan anak kecil kini boleh menggunakan ruang letak kereta khusus untuk keluarga. Tempat letak kereta baru ini lebih besar daripada biasa, dengan pencahayaan yang lebih terang, serta berada hampir dengan pintu masuk dan lif untuk ke mall. Jadi, lebih mudah dan selamat untuk ibu bapa dengan anak kecil untuk masuk ke mall. Kawasan parking khas pilihan yang baru juga kini disediakan.Parking untuk Keluarga terletak di B1.Parking Khas Pilihan terletak di B1 & CP2.
3. Stesen Pengecasan Kuasa Mercedes-Benz EQ

Untuk pemilik kenderaan elektrik, Sunway Pyramid juga menyediakan ruang pengecasan kuasa khas untuk mengecas kenderaan anda dengan mudah.
Lokasi: Tempat letak kereta aras B1.
4. Oasis Garden

Anda bakal disambut dan dihiburkan dengan ‘sensorial treat’ apabila anda menaiki eskalator dari CP2 hingga CP7. Setiap aras bakal memberikan pengalaman baru dengan bunyi-bunyi menarik daripada 17 spesies burung, 3 spesies monyet, 2 spesies katak dan dilengkapi dengan tumbuhan hijau dan pancutan air di sekitarnya.
Lokasi: CP2 hingga CP7.
5. Paradise Garden

Direka khas dengan ciri-ciri alam semula jadi, anda kini boleh berehat sebentar dari membeli-belah, dengan menikmati bunga-bunga segar, pokok yang menghijau dan pelbagai tanaman yang cantik, berhadapan dengan Sunway Lagoon!
Terletak di aras LG1, bersebelahan dengan Starbucks.
6. Bilik Bayi yang Baru

Untuk para ibu, anda pasti akan lebih gembira dan tenang dengan bilik bayi di Sunway Pyramid yang telah dinaik taraf. Dibina khusus untuk keperluan dan kemudahan ibu dan bayi, bilik-bilik bayi telah diperluaskan dan dihiasi dengan mainan di dinding sesuai untuk pembelajaran anak-anak dan bangku yang mesra kanak-kanak. Bilik-bilik bayi juga telah dilengkapi dengan tandas saiz kanak-kanak, jadi ibu bapa tidak perlu keluar ke tandas biasa jika anak anda ingin ke tandas.
Bilik-bilik bayi juga kini dilengkapi dengan pembersih udara, sabun dan pembersih tangan Kimberly-Clark, losyen bayi berjenama Pigeon, pembersih cecair bayi, dan dispender air panas dan sejuk Cuckoo sebagai kemudahan tambahan. Mama pasti kagum dengan segala kemudahan yang diperbaharui di Sunway Pyramid!
Bilik-bilik bayi terletak dari aras G hingga LG2:
Aras G (belakang Sole What)LG1 (belakang Marry Merry)LG1 (berhadapan dengan Tare)LG2 (belakang Hair Fonts)   LG2 (belakang Ah Cheng Laksa)
7. Strollers

Mama jangan risau, semua ibu bapa pernah menghadapi situasi yang sama iaitu banyak barang nak kena bawa bersama ketika berada diluar. Kini, perjalanan ke pusat membeli-belah lebih mudah kerana anda tidak lagi perlu membawa semuanya dari rumah. Keluar membeli-belah dengan mudah di Sunway Pyramid  kerana mereka telah menyediakan semua keperluan yang diinginkan untuk ibu bapa bersama anak kecil. Anda boleh pinjam strollers, ‘wheelie’ untuk kanak-kanak atau ‘double strollers’ untuk kemudahan anda semasa membeli-belah.
Terletak di Concierges di aras G / LG2.
8. Wristlinks kanak-kanak & ‘Tatu’ Kecemasan

Anda mesti risau jika anak anda hilang dalam khalayak ramai bukan? Dapatkan tali pergelangan tangan atau ‘wristband’ untuk kanak-kanak, atau ‘wristlink’ di kaunter Concierge dan pakaikan ditangan anak dan tangan anda! Anda juga boleh sertakan nama dan nombor telefon anda di Wristband tersebut, jika berlaku sebarang kecemasan atau kehilangan.
Selain itu, anda boleh mengenakan ‘tatu’ kecemasan dengan maklumat peribadi, di lengan anak anda. Maklumat peribadi yang telah di-’tatu’ sebenarnya akan menghubungkan anak anda (jika ada kehilangan) dengan staf di Concierge atau Polis Bantuan yang berada di Sunway Pyramid. Selepas anda sekeluarga selesai shopping, anda boleh buang tatu tersebut dengan minyak bayi, hand sanitizer atau tisu basah.
Terletak di Concierges di aras G/LG2.
9. Kemudahan Keluarga

Ibu bapa yang mempunyai anak kecil kini boleh menyewa selendang untuk menyusu, botol susu panas atau meminta lampin kecemasan di kaunter Concierge. Selain itu, kit kecemasan untuk keperluan dan kebersihan wanita, serta kit menjahit juga boleh didapati di kaunter Concierge jika berlaku kerosakan kecil pada pakaian.
Terletak di Concierges on G / LG2.
10. Khusus Untuk Warga Emas
Hari bersama keluarga pasti tidak lengkap tanpa atuk dan nenek! Untuk masa yang terhad, warga emas boleh menebus ‘Senior Privilege Wristband’ dengan maklumat keluarga jika berlaku kecemasan atau sekiranya mereka bersiar-siar terlalu jauh. Warga emas juga boleh menggunakan ‘wristband’ mereka di kedai-kedai terpilih untuk menikmati promosi istimewa*. Bangku-bangku juga telah disediakan disekitar Sunway Pyramid untuk kemudahan mereka dan anda sekeluarga.
*Lawati laman web Sunway Pyramid untuk maklumat lanjut.
Di samping itu, Sunway Pyramid juga menyediakan ‘mobile walkers’, ‘power strollers’ dan kerusi roda yang boleh disewa untuk memudahkan perjalanan membeli-belah anda. Tandas mesra kerusi roda juga boleh didapati di semua aras, manakala lif untuk mereka yang memerlukan juga telah disediakan di semua kawasan utama.
11. Wifi & Ruang Mengecas Gadjet PERCUMA
Kita semua tahu bagaimana pentingnya untuk kekal berhubung di talian sementara anak-anak kita sedang berseronok. Gunakan servis internet percuma yang disediakan, dan kongsikan pengalaman dan momen indah anda bersama keluarga mahupun rakan sepanjang membeli-belah di Sunway Pyramid!
Jika anda perlukan tempat untuk mengecas telefon atau alat elektronik anda, ruang untuk belajar atau berehat sambil menggunakan internet percuma, anda boleh ke ruang ‘Surf, chill & Charge’ yang dihias cantik dengan pelbagai tumbuhan hijau.
Terletak di aras F.
RESTORAN KHAS UNTUK KELUARGA!
Kalau anda masih memikirkan untuk makan di mana, dibawah kami senaraikan restoran yang sesuai untuk seisi keluarga:
1. Slappy Cakes

Restoran yang popular dari Portland kini dibuka di Malaysia! Sekali anda cuba, pasti nak lagi! Selain itu, anda juga boleh bergembira bersama anak-anak anda kerana di Slappy Cakes, anda boleh menghasilkan penkek sendiri! Anak-anak anda pasti terhibur dengan pelbagai ‘syrup’ dan ‘topping’ yang sesuai mengikut cita rasa anda. Tak ada cara yang lebik baik untuk menghargai seni selain dengan perut kenyang dan bergembira! Terletak di SPWF001.
2. T.G.I. Fridays
Kalau anda mencari restoran yang menghidangkan stik dan koktel, T.G.I. Fridays lah tempatnya! Tambahan pula, di T.G.I Fridays, kanak-kanak boleh makan secara percuma! Tak kisah lah anda datang bersama kawan atau keluarga, pengalaman makan di T.G.I Fridays pasti lebih bermakna dan menyeronokkan!
Terletak di OB3.F.1, OB3.F.2 & F1.92.
3. Kung Fu Panda Kitchen

Siapa tak kenal watak panda, ‘Po’ dalam filem Kung Fu Panda! Watak ‘Po’ daripada filem terbitan DreamWorks itu merupakan watak utama yang akan ‘bersama’ anda ketika anda menjamu makanan di restoran steamboat ini. Pemilihan daging dan makanan laut yang terdapat di Kung Fu Panda Kitchen pasti akan menambah selera makan anda seisi keluarga. Apa yang lagi best, Kung Fu Panda Kitchen juga menyediakan hidangan yang diilhamkan dari filem Kung Fu Panda itu sendiri! Oh, makanan disini juga halal ya 😉
Terletak di SP3.LG1.
4. Restoran Mr. Roti Canai

Nikmati makanan tempatan Malaysia yang original dan enak pada bila-bila masa di Restoran Mr. Roti Canai. Dibuka dari jam 8 pagi hingga 12 tengah malam, restoran ini menawarkan pelbagai makanan yang sangat sesuai dengan citarasa rakyat tempatan. Apa yang lebih istimewa ialah, mereka menyediakan roti canai yang berukuran kecil – sesuai untuk kanak-kanak!
Anda boleh menikmati roti canai istimewa di Mr Roti Canai melalui pintu West Sunway Pyramid atau melalui H&M. Restoran ini juga boleh diakses melalui Padini Concept Store.
Terletak di OB3.G.9, berhampiran Healthland.Restoran lain yang sesuai untuk seisi keluarga yang patut dicuba adalah An Viet, Sakae Sushi, Restoran Tony Life, Restoran Simple Life, Kim Gary, Wong Kok Char Chan Teng dan banyak lagi!
BERMAIN & BERSERONOK!
1. Sunway Pyramid Ice

Lakonkan semula adegan “Frozen” bersama anak-anak anda di gelanggang ice-skating yang baru dinaik taraf! Dengan dinding yang diperbaharui, lantai baru dan lebih selamat, serta tiang yang direka khas di sekeliling ice skating ini, anda boleh meluncur ais bersama anak-anak dibawah pencahayaan yang lebih cerah dan menarik! Berseronok, bersukan dan eratkan hubungan sambil melangkah anggun di gelanggang ais bersama mereka yang anda sayang.
Terletak di Sunway Pyramid Ice.
2. Happy Fish Swim School

“Melontar buluh biarlah dari rebungnya.” Pernah dengar peribahasa ini? Selain membeli-belah, Sunway Pyramid juga mempunyai pusat untuk kanak-kanak belajar berenang. Anak-anak jika diasuh sejak mereka kecil, akan mudah belajar dan lebih menyeronokkan! Di Happy Fish Swim School, anda boleh menghantar anak anda untuk belajar berenang seawal usia mereka 4 bulan lagi! Mereka menyediakan program renang yang menyeronokkan dan berkesan untuk kanak-kanak seawal usia 4 bulan hingga 4 tahun.
Anak-anak anda boleh memilih untuk belajar secara perseorangan bersama jurulatih, atau dalam kumpulan bersama pelajar yang lain. Happy Fish Swim School menyediakan program renang mereka dalam keadaan persekitaran akuatik yang selamat dan menyeronokkan, bersama jurulatih renang yang bertauliah.
Terletak di OB.G. (MS).
3. TGV Cinemas (Mesra keluarga)

Cuba sesuatu yang baru bersama anak kecil anda. Kini, pengalaman menonton wayang bersama keluarga akan lebih menyeronokkan di panggung wayang TGV yang mesra keluarga! Tidak seperti dewan panggung wayang biasa, dewan khas ntuk keluarga kini lebih cerah, skrin yang lebih besar serta audio yang lebih lembut dan sesuai untuk kanak-kanak. Dewan panggung wayang khas untuk keluarga ini juga menyediakan ruang ganti lampin untuk kemudahan ibu bapa ketika menonton wayang. Rasa macam di rumah bukan 😉Terletak di F1.MZN.1.
Selain itu, terdapat banyak lagi yang boleh anda lakukan ketika berada di Sunway Pyramid. Bawa anak-anak anda bermain di permainan arked di Fun Scape oleh Cobay, rasai pengalaman bermain laser tag di Galactic Laser, cabar diri dan kepintaran anda di Mission Q, dan banyak lagi!
SHOPPING, SHOPPING & SHOPPING!
1. Toys ‘R’ Us

Siapa yang tak kenal dengan Toys ‘R’ Us? ‘Syurga’ permainan untuk kanak-kanak yang sudah bergenerasi lamanya bertapak diseantero dunia. Walaupun zaman dah maju, tak ada apa yang dapat mengalahkan permainan yang menggunakan deria fizikal kita berbanding dengan permainan video atau di skrin digital. Tawan hati anak anda dengan permainan yang sangat menarik di Toys ‘R’ Us dan biarkan mereka berimaginasi untuk meningkatkan kreativiti mereka.
Ibu bapa pula bagaimana? Jangan risau, anda juga pasti tertarik dengan semua jenis permainan yang ada disini, hingga mengingatkan anda pada zaman kanak-kanak.
Terletak di LG1.20.
2. Popular

Kembalikan minat membaca buku di kalangan anak-anak anda dengan mengunjungi kedai buku yang popular diseluruh Malaysia, iaitu Popular! Baca dan ikuti ‘kisah’ imaginasi bersama Roald Dahl, Enid Blyton dan Lewis Carroll, dan banyak lagi!
Membaca buku juga merupakan aktiviti yang sangat baik dan sihat untuk menambah pengetahuan anak-anak anda. Diilhamkan untuk mewujudkan persekitaran yang menyeronokkan, anak-anak anda pasti berasa seperti dirumah dengan bahan-bahan dan aktiviti yang ada di Popular!
Terletak di LG1.123.
3. Smiggle

Berwarna-warni, funky dan menarik, mestilah SMIGGLE! Tambah stok alat tulis anak anda dengan koleksi berwarna-warni daripada Smiggle. Pasti anak-anak rasa lebih bersemangat nak belajar dan siapkan kerja sekolah mereka nanti!
Terletak di LG1.69.
4. AEON & PARKSON
Bakal siap sepenuhnya tak lama lagi, cawangan AEON & Parkson di Sunway Pyramid telah diperbaharui agar kelihatan lebih luas , cerah dan menyeronokkan untuk para pengunjung membeli-belah! Anda pasti akan rambang mata dengan pelbagai seleksi pakaian dan kelengkapan rumah yang dijual di dua kedai utama ini!

AEON terletak di F2-80.Parkson terletak di G1. Parkson, LG1.Parkson, & LG2.Parkson.

Untuk fesyen bayi, ibu-ibu juga boleh membeli-belah untuk anak-anak anda di Poney, The Baby & Kiko, Up to Eight, Mango, Padini, H&M, Cotton On Kids, Bata Kids (pembukaan tidak lama lagi), Bata, Terranova Kids dan banyak lagi!
LAIN-LAIN PERKHIDMATAN UNTUK KELUARGA
1. APT Professional Salon

Sebagai salah satu salon rambut terkemuka di Malaysia, salon APT Professional merupakan salon sehenti untuk anda seisi keluarga. APT Professional Salon menyediakan kerusi berbentuk kereta yang mesra kanak-kanak untuk menghiburkan hati anak kecil semasa rambut mereka didandan. Anak-anak anda pasti lebih leka dan tenang semasa rambut mereka digayakan oleh penggaya rambut yang bertauliah.Terletak di F1.AV.03.
2. A Cut Above Salon

Kanak-kanak lelaki mahupun perempuan pasti akan bergegas ke salon A Cut Above kerana mereka bakal ‘disambut’ dengan watak-watak kartun yang comel! Selain itu, anak-anak kecil juga bakal dihiburkan dengan pelbagai cerita kartun menarik semasa stylist menggayakan rambut mereka! Terletak di G1.110.
Sebenarnya, terdapat lebih banyak lagi aktiviti yang anda boleh lakukan di pusat membeli-belah Sunway Pyramid yang sesuai untuk anda seisi keluarga. Apa kata ajak suami dan anak-anak ke Sunway Pyramid, dan nikmati segala aktiviti yang menyeronokkan bersama keluarga tersayang hari ini!
SUNWAY PYRAMID SHOPPING MALL
3, Jalan PJS 11/15, Bandar Sunway,
47500 Petaling Jaya, Selangor.
Tel: 03 – 7494 3100
Website: www.sunwaypyramid.com


Jika Umur Perkahwinan Dah Lepas Tempoh 5 Tahun, Lakukan Ini!

Buat pasangan veteran yang dah melayar bahtera perkahwinan lebih daripada 5-7 tahun ni, pasti akan rasa kasih sayang tu beransur pudar. Walaupun rasa tu tak diluahkan secara direct, kita akan tetap rasa bosannya.
Susah kan? Sebab kita dah kenal antara satu sama lain, jadi kita boleh detect walaupun perubahan kecil dari pasangan. Mama Siti sarankan jangan layankan sangat perasan ni sampai mengundang keretakan dalam rumahtangga anda.
Berikut adalah rahsia Mama Siti untuk anda semarakkan kembali rumah tangga yang terbina lebih daripada 5 tahun. Lakukan rutin ini, confirm anda dapat rasakan seolah-olah anda dan pasangan masih lagi dalam bulan pertama tempoh perkahwinan.
 1. Kerap Keluar Berdua

Ambil time off bercuti berdua untuk mengingati semula saat manis diawal perkahwinan.
Kalau waktu bercinta dulu, anda boleh keluar berdua setiap hari, apa kata kita ulang balik rutin tu lepas kahwin? Keluar berdua-duaan 2 kali sebulan atau setiap hujung bulan pun dah mencukupi. Anda boleh lakukan apa saja, menonton wayang, berjalan-jalan di kompleks beli-belah atau makan malam romantik. Itu pun dah cukup menyeronokkan jika dilakukan bersama pasangan. Barulah anda akan rasa seperti kali pertama bercinta.
 2. Saling Mempercayai
Pasangan veteran sepatutnya dah tak perlusemak atau curi-curi tengok telefon bimbit suami atau isteri anda. Pada ketika ni, anda sepatutnya dah mempercayai antara satu sama lain. Dengan kepercayaan yang telah diberikan, anda sepatutnya lebih setia dan tidak curang dengan pasangan masing-masing.
 3. Layan Mereka Sebaiknya
Kalau anda inginkan layanan seperti raja, layan isteri anda seperti permaisuri.
Jangan sesekali lupa tanggungjawab anda sebagai suami atau isteri. Pastikan anda tahu apa pasangan anda mahukan dan sentiasa ambil berat mengenai dirinya. Tak salah sekiranya suami bantu isteri buat kerja rumah. Isteri pula, mestila kena pro bab  menjaga makan pakai suami. Barulah keharmonian rumah tangga dapat dipupuk semula.
Kalau dulu asyik makan di luar saja, kononnya tak nak bagi isteri penat. Apa kata kita sebagai isteri ubah sikap tu. Bak kata orang, air tangan isteri kan mampu memikat hati suami?
 4. Rancang Percutian Tanpa Anak
Jika anda dah mempunyai anak, cuba rancang percutian sekurangnya-kurangnya 6 bulan sekali atau setahun sekali bercuti berdua-duan tanpa anak. Mama Siti tak nafikan yang bila ada anak, percutian jadi lebih seronok, tapi percayalah anda bercuti berdua-duaan lebih manis.
Tak salah kalau anda tinggalkan sebentar si kecil di rumah nenek dan atuk mereka atau upah pembantu yang selayaknya untuk menjaga anak anda untuk beberapa hari. Dua hari satu malam? Itu pun dah memadai.
 5. Buat Kejutan
Kejutan hadiah boleh diberikan bukan sekadar pada hari ulang tahun perkahwinan, malah anda boleh juga berikannya pada waktu pasangan anda menerima berita baik, contohnya kenaikan pangkat di tempat kerja.
Sekali-sekala apa salahnya kalau anda buat kejutan dengan memberi pasangan anda hadiah. Kalau tak mampu beri hadiah yang mahal, cukup sekadar sejambak bunga. Kalau dulu waktu bercinta, setiap kali jumpa ada saja special gift. Apa kata kita teruskan rutin ni walaupun dah 5 tahun berumah tangga bersama. Jika kewangan mengizinkan, lebih elok jika anda bawa si dia bercuti. Kenang memori indah waktu anda berbulan madu bersamanya. Pasti romantik!
 6. Jangan Compare!
Terima pasangan anda seadanya dan jangan sesekali membeza-bezakannya. Sikap suka compare ni lah yang akan retakkan hubungan anda. Kalau sikapnya dah berubah, cuba slow talk dengan dia. Bawa bertenang dan bincangkan masalah tersebut. Jangan biarkan dia terus hanyut dengan sikap tu. Sebagai suami dan isteri, anda ada hak untuk tegur pasangan anda dan sama-sama berubah menjadi yang lebih baik.
 7. Puji Pasangan
Jangan lupa puji pasangan anda. Kesilapan yang sering dilakukan suami dan isteri adalah mereka kurang atau jarang puji pasangan mereka. Tidak kiralah pasangan anda dah gemuk atau penampilan kurang menarik, pujilah mereka. Mama Siti dengan kehendak manusia yang sentiasa inginkan kecantikan sehingga ke akhir hayat tapi semua tu takkan pernah berlaku.
Menurut sebuah kajian, pasangan yang sentiasa diungkap dengan kata pujian akan berasa lebih puas dalam hubungannya. Kalau tak tahu nak puji apa, senang saja. Ungkapkan kata yang sedap didengar, barulah hatinya akan berbunga. Kata-kata seperti, “Awak sangat baik”, “Saya senang dengan sikap awak dan awak rajin”, itu pun dah mencukupi.
 8. Anggap Pasangan Kekasih Hati
Jarang dapat lihat pasangan suami isteri menganggap pasangan mereka adalah kekasih hati dan mereka tak sedar dengan hakikat ni. Seorang suami atau isteri bukan sekadar suami isteri, tetapi mereka adalah pasangan kekasih yang sedang melayari bahtera kehidupan rumah tangga yang memerlukan kasih sayang dan cinta agar pelayaran mereka kekal hingga ke akhir hayat.
Sumber: SirapLimau
BACA JUGA 5 TAHUN PERKAHWINAN BUKAN TEMPOH PERCUBAAN
Pesan Mama Siti:
Komunikasi sangat penting dalam perhubungan. Cari masa untuk berbual dengan pasangan anda. Elak terlalu fokus dengan teknologi yang boleh renggangkan masa berkualiti anda dengan keluarga.  Siapa kata, bila dah lama kahwin dan ada anak empat, anda dan pasangan dah tak boleh be’romantik’ dan lakukan pelbagai aktiviti bersama? Belum cuba belum tahu!


5 Tips Penting Penjagaan Kesihatan Jantung

Percayakah mama? Pasangan yang pentingkan penjagaan kesihatan jantung akan hidup lebih sihat dan sejahtera. Ikuti 5 tips berikut untuk menjaga kesihatan jantung dan serlahkan jiwa muda mama bersama orang tersayang.

Individu yang mengalami masalah penyakit darah tinggi, diabetes, perokok harus waspada kerana mereka antara golongan yang sering mengalami
penyakit jantung.
1. Kekalkan Berat Badan Yang Sihat
Berat badan yang sihat ialah indeks jisim tubuh (IJT) di antara 18.5 dan 24.9. Kalau IJT mama lebih dari 25, mama dikira obes. Jadi mama Siti sarankan cuba usaha untuk kurangkan berat badan. Sebab bila mama ada masalah berat badan yang berlebihan, ia akan tingkatkan risiko untuk mama dapat penyakit berbahaya seperti penyakit jantung, angin ahmar, diabetes, kanser dan darah tinggi.
 2. Kekalkan Tahap Kolesterol, Tekanan Darah & Gula Darah Dalam Lingkungan Normal
Lakukan pemeriksaan tahunan yang lengkap bagi memantau tahap kolesterol, tekanan darah dan gula darah bagi mengekalkan kesihatan jantung yang baik. Jangan lupa amalkan diet yang seimbang dan teruskan gaya hidup yang aktif.
  3. Amalkan Diet Yang Baik Untuk Jantung
Cabar diri  untuk makan makanan sihat supaya tak perlu susah di masa depan.
Pilih makanan yang rendah dengan lemak tepu dan kolesterol. Kalau mama nak makan daging, pilih bahagian daging yang kurang berlemak, dan kurangkan makanan bergoreng. Kalau mama jenis yang suka makan ikan lagi bagus. Masukkan ikan dalam diet mama setiap hari dan pilih ikan laut dalaman (contoh: salmon/sardin) 2 kali seminggu.
Makan buah- buahan dan sayuran kerana ia merupakan sumber serat, vitamin-vitamin dan mineral, serta fitokimia yang baik untuk jantung mama. Kurangkan pengambilan garam dan gula. Buat pengetahuan mama, gula ni cepat bertukar jadi lemak dan pengambilan garam yang berlebihan boleh buka jalan pada strok dan pendarahan otak .
4. Kekal Aktif Secara Fizikal
Sibuk bekerja bukan alasan untuk tak bersenam kerana ada pelbagai jenis senaman yang boleh dicuba untuk menjaga kesihatan jantung.
Tabiat bersenam dapat bantu kekalkan tahap tekanan darah, gula darah dan kolesterol darah dalam lingkungan yang sihat. Pilihlah aktiviti yang mama dan keluarga suka, dan tingkatkan kekerapan mengikut masa.
5. Pengurusan Stres
Jangan pandang stres sebelah mata. Stres yang berlebihan boleh jadi punca tekanan darah meningkat dan meningkatkan bebanan terhadap jantung kita. Mama digalakkan untuk lakukan aktiviti seperti yoga dan meditasi kerana ia dapat membantu menenangkan diri dan mengurangkan stres.
Sumber: Anlene
BACA JUGA KURANGKAN BERAT BADAN DENGAN PELAN DIET DETOX SECARA SIHAT
Pesan Mama Siti:
Jantung kita bekerja keras tanpa henti bermula dari kita dalam kandungan ibu sampai la ke hujung nyawa kita. Ia tak pernah pun rehat dan tak pernah berhenti daripada melakukan kerjanya. Kalau dia rehat, alamat KO la kita. Jadi apa salahnya kita cuba ubah gaya hidup kita untuk jaga kesihatan jantung kita. Mama kena ingat  perubahan yang kecil boleh jadi perubahan besar untuk jangka hayat jantung kita yang lebih panjang.


6 Tips Kurangkan Bengkak Selepas Bersalin

Mama ingat lagi tak bengkak-bengkak yang berlaku dekat badan Mama masa tengah mengandung haritu? Sakit dan tak selesa je rasa. Ada sesetengah Mama, lepas bersallin pun ada bengkak-bengkak di badan juga tau. Ada yang bengkak di muka, kaki, tangan dan sebagainya. Malah, ada juga yang alami sakit di bahagian perut yang dibedah atau di perineum jika berlaku koyakkan atau guntingan.
Ingatkan masa mengandung je ada, ni dah bersalin pun ada lagi bengkak-bengkak tu. Apa yang menyebabkan bengkak selepas bersalin ye?
 Berdiri terlalu lama tanpa rehat   Cuaca yang terlalu panas   Aktiviti harian yang terlalu panjang  Terlebih pengambilan sodium dan kafein
Mama boleh cuba tips-tips dekat bawah ni untuk kurangkan rasa sakit bengkak  tu.
1.  Elakkan Daripada Berdiri Terlalu Lama.

Hindarkan berdiri terlalu lama untuk pastikan peredaran darah dalam tubuh mama berjalan lancar.
Kalau Mama perlu kerap berdiri, cuba cari masa duduk sebentar beberapa minit untuk merehatkan kaki. Ketika Mama duduk pula, Mama tak digalakkan untuk silang kaki anda. Ini supaya peredaran darah berjalan lancar dibahagian kaki anda.
2.  Pakai Kasut Yang Selesa
Pemakaian kasut tumit tinggi yang terlalu lama boleh menyebabkan kencing tidak lawas, masalah belakang dan tulang pinggul.
Mama baru je bersalin, jadi jangan la terus nak pakai kasut bertumit, terutamanya yang bertumit tinggi. Satu, ianya membahayakan diri Mama – sebab badan masih lemah. Yang kedua, pakai kasut bertumit boleh memberi tekanan kepada bahagian kaki. Especially kalau yang bertumit tinggi. Lagilah haru!
Elakkan daripada memakai kasut bertumit dan juga seluar yang ketat dibahagian kaki. Lepas dua tiga bulan baru Mama sarung balik kasut tumit tinggi Mama tu ye!
3. Air, Air Dan Air!
Pengambilan air kosong secara kerap dapat mengurangkan bengkak kaki disebabkan buah pinggang mengeluarkan lebihan cecair dari tubuh.
Air putih atau air mineral sememangnya sangat penting untuk tubuh badan kita. Tak kisah la masa mengandung, berpantang, dan sebagainya. Untuk kurangkan bengkak di badan selepas bersalin, Mama harus pastikan Mama sentiasa minum banyak air.
4.  Jangan Makan Makanan Yang Diproses
Makanan yang diproses mengandungi kadar sodium yang tinggi. Tinggi kandungan sodium dalam makanan yang diambil boleh menyebabkan badan Mama kembung (bloated) dan memberi kesan dekat bahagian yang membengkak tu.
Makanan yang diproses mempunyai tinggi gula, lemak dan garam, serta kurang nutrien dan serat punca peningkatan masalah obesiti dan juga penyakit kronik di seluruh dunia.
Lebihkan pengambilan protein, buah-buahan dan sayuran. Baik untuk kesihatan Mama pada masa sekarang dan akan datang.
5. Tuam Dengan Ais
Kalau rasa bengkak tu tak berkurangan langsung, cuba tuamkan dengan ais. Buat 2-3 kali dalam sehari.
6. Lakukan Senaman Ringan
Bengkak tak bermakna mama harus duduk diam je ye. Lagi baik Mama bangun berjalan sedikit. Lakukan senaman ringan seperti berjalan di dalam rumah supaya peredaran darah di dalam badan lebih lancar.
Haa senang je kan tips-tips ni. Mama jangan risau kalau bengkak lepas bersalin tu. Normal je. Melainkan, bengkak tu jadi lebih teruk, Mama terus pergi jumpa pakar tau!
Sumber: popmama
BACA JUGA TIPS BAGI MENGURANGKAN KAKI BENGKAK KETIKA HAMIL
Pesan Mama Siti:
Kalau mama nak pulih cepat, boleh cuba tips yang Mama Siti kongsikan ni. InshaAllah, boleh rawat bengkak di badan mama tu. Tapi dengan syarat mesti ikut betul-betullah. Kalau masih lagi bengkak, Mama Siti sarankan terus saja berjumpa doktor. Bukan apa, kita berjaga-jaga saja. Takut ada darah beku ke apa ke. At least kesihatan mama pun terjamin kan?


10 PERKARA MAMA BOLEH CUBA UNTUK TINGKATKAN KEYAKINAN DIRI ANAK-ANAK

Keyakinan diri yang tinggi merupakan satu sifat yang diimpikan semua orang. Tak semua orang mempunyai keyakinan yang tinggi. Kurangnya keyakinan diri boleh membuatkan seseorang itu tidak mudah untuk bergaul, tidak berani untuk menyahut cabaran, dan juga mudah untuk dibuli. Mama mesti taknak anak-anak anda macam ni kan?
Di bawah saya dah senaraikan 10 perkara yang Mama boleh buat untuk tingkatkan keyakinan diri anak-anak bila mereka besar nanti.

Hargai usaha mereka.

Mama dan papa harus hargai segala usaha anak kita tak kisah la sekecil mana sekali pun. Walaupun mereka mungkin gagal, jangan perkecilkan usaha mereka. Gunakan kata-kata positif dan membangun supaya mereka akan sentiasa berusaha.
2. Memberi sokongan dan galakkan dalam minat mereka.
Nanti besar, abang jadi Doktor tau. Taknaklah jadi pemain bola. Takut tak ada masa depan.
Perkara macam ni merupakan salah satu silap terbesar yang ibu bapa sering lakukan. Saya faham, setiap ibu bapa nakkan yang terbaik untuk anak-anak. Cuma kadang-kadang tu apa yang kita impikan untuk anak-anak mungkin sukar untuk mereka capai. Atau, mereka memang tidak minat.

Apa salahnya untuk Mama biarkan anak-anak cari sendiri apa yang mereka minat? Kita bagi sokongan dan dorongan yang sepatutnya je. Dengan sokongan dari ibu bapa, anak-anak akan lebih yakin dalam apa yang mereka minat dan pasti mudah untuk mereka peroleh kejayaan.
3. Biarkan mereka selesai masalah sendiri.
Kalau sikit-sikit Mama dengan Papa je yang tolong buat kerja sekolah, yang tolong selesaikan masalah, macam mana anak kita nak belajar? Macam mana mereka nak usaha?
Jangan terlalu manjakan anak-anak, terutamanya dari segi pembelajaran. Biar mereka rasa sedikit kegagalan agar mereka dapat cari sendiri jalan penyelesaian.
4. Galakkan mereka untuk bertanya.

Bila anak-anak dah mula bercakap, mesti banyak sangat “Kenapa itu, kenapa ini…” kan? Kadang-kadang sampai penat kita nak menjawab. Tapi hal itu penting untuk pembesaran mereka. Pertanyaan anaka-anak itu boleh menimbulkan rasa ingin tahu, rasa banyak lagi perkara yang mereka perlu belajar, disamping meningkatkan keyakinan diri mereka.
Kalau anak-anak kurang bertanya dan kurang bercakap tu la Mama kena risau. Yang terlalu banyak bercakap dan bertanya tu, layankan je soalan mereka tu.
5. Beritahu mereka yang tak semua orang boleh menjadi kawan.
Ajar anak-anak tentang perhubungan. Beritahu mereka yang tak semua perhubungan itu kekal selamanya dan tak semua bakal menjadi kawan mereka. Sentiasa ingatkan mereka bahawa tak semua orang akan suka dan sayang kita, tapi itu tak bermakna kita tak boleh hidup gembira. Bila anak-anak dah faham situasi macam ni, mereka pasti akan lebih berdikari di masa akan datang.
6. Jangan sesekali kritik usaha mereka.

Untuk pengetahuan Mama, anak-anak ni pun sentiasa nak berikan yang terbaik untuk kita. Ada je anak-anak yang jenis akan salahkan diri kalau mereka gagal atau tak dapat berikan yang terbaik. Mereka rasa mereka dah kecewakan kita.
Jangan sesekali biarkan anak-anak rasa macam tu. Bila mereka dah mula rasa macam tu, nanti keyakinan diri mereka akan kurang dan mereka berpotensi untuk tidak mencuba sesuatu yang baru.
7. Berikan cabaran baru setiap hari.
Kalau anak-anak nak cuba perkara baru, biarkan je mereka. Mama jangan halang! Walaupun perkara tu mungkin simple atau kecil di mata Mama, tapi keinginan mereka untuk mencuba akan membuatkan anak-anak rasa pentingnya usaha. Anak-anak akan lebih memahami yang setiap cabaran kecil yang mereka tempuhi tu merupakan satu usaha ke arah perkara yang lebih besar.
8. Beri tunjuk ajar mengenai apa yang anda tahu.

Untuk anak-anak, Mak Ayah la role model mereka sejak mereka lahir. Apa je yang kita buat, mesti anak-anak nak ikut.
Mama dan Papa harus sentiasa berikan yang terbaik demi anak-anak. Ajar mereka cara untuk bercakap, berfikir dan membawa diri mereka dengan baik, sopan dan penuh hormat. Berdasarkan kajian, anak-anak akan lebih berkeyakinan bila melihat ibu bapa mereka sendiri berjaya dan dihormati.
9. Perlu lebih tegas tapi jangan menghalang.
Bersikap tegas tak bermakna Mama dan Papa perlu bersikap terlalu mengawal. Sikit-sikit tak boleh, anak nak cuba itu ini tak benarkan. Jangan macam tu Mama.
Biarkan anak-anak kita buat keputusan sendiri agar mereka lebih yakin dengan diri mereka. Melainkan perkara itu sangat buruk untuk mereka.

10. Jangan biar anak-anak tahu kita risaukan mereka.
Rasa risaukan anak-anak tu merupakan perkara yang normal. Tapi jangan sampai anak-anak tahu perasaan kita yang sering risaukan mereka. Sebab apa? Takut anak-anak kurang keyakinan diri dan takut dengan semua perkara yang dia lakukan sebab fikirkan perasaan Mama Papa.
Ingat, rasa keyakinan diri yang tinggi dalam anak-anak merupakan satu perkara yang sangat bernilai. Mama dan Papa boleh cuba 10 perkara di atas ni supaya anak anda membesar dengan rasa keyakinan diri yang tinggi, lebih cerdas dan cergas!


10 Sarapan Pagi Mudah & Sihat Bawah 400 Kalori

Pengambilan sarapan pagi adalah penting dalam kehidupan seharian. Tetapi tahukah anda bahawa sarapan tidak semestinya melibatkan kalori yang banyak?
Berikut merupakan 10 sarapan pagi yang mudah dilakukan pada setiap pagi atau dibiarkan semalaman. Memudahkan anda terus ‘grab and go’ ke pejabat ataupun ke sekolah anda pada keesokan harinya!
1.  Roti Bakar Avocado

Saiz Hidangan: Dua keping roti bakar (365 kalori)
7.9 g protein23.6 g lemak 186 mg sodium44.6 g karbohidrat (2.5 g gula, 16.7 g serat)
2.  Berry Beautiful Overnight Oats

Hanya ambil masa selama beberapa minit untuk menyediakannya. Resipi ni mudah dilakukan dan dibiarkan semalaman untuk esok hari!
Saiz Hidangan: Semangkuk (235 kalori)
8 g protein6 g lemak38 g karbohidrat (10 g gula, 7 g serat)
3.  Peanut Butter & Jelly Yogurt Parfait

Hidangan ini sesuai bagi individu yang bersenam pada waktu pagi. Ini kerana ia mengandungi karbohidrat yang ‘simple’ dan 13 gram protein.
 Saiz Hidangan: Secawan ataupun 1 Jar (315 kalori)
13 g protein14.3 g lemak 129 mg sodium35.8 g karbohidrat (20.1 g gula, 10.3 g serat)
4.  Sandwich Telur & Sayur-Sayuran

Sama ada bagel ataupun roti, hidangan ni untuk inidividu yang suka akan sarapan berkarbohidrat. Lengkapkan hidangan ni dengan avocado dan telur putih untuk protein.
Saiz Hidangan: 1 Sandwich (371 kalori)
30.9 g protein13.1 g lemak 637 mg sodium36.4 g karbohidrat (6.8 g gula, 10.9 g serat)
5.  Waffle Peanut Butter & Jelly

Luangkan 5 minit saja untuk dapatkan hidangan yang meliurkan ini.
Saiz Hidangan: 1 sandwich (385 kalori)
12 g protein24.2 g lemak 400 mg sodium34.4 g karbohidrat (4.8 g gula, 4.9 g serat)
6.  Roti Bakar telur Putih & Salad Avocado

Tiada apa lebih melengkapkan dengan hidangan ini.
Saiz Hidangan: 1 Keping Roti Bakar (238 kalori)
16.9 g protein13.8 g lemak 342 mg sodium17.7 g karbohidrat (3 g gula, 6 g serat)
7.  Sweet Potato & Bayam

Rasai kemanisan kentang dengan memanggangnya.
Saiz Hidangan: Semangkuk (245 kalori)
6 g protein17.3 g lemak 477 mg sodium35.8 g karbohidrat (4.8 g gula, 4.9 g serat)
8. Muffin Telur

Dipenuhi dengan sayur-sayuran, hidangan ini tinggi proteinnya tetapi rendah kalori!
Saiz Hidangan: Dua Muffins (96 kalori)
7.4 g protein5.4 g lemak 74 mg sodium4.8 g karbohidrat (2.4 g gula, 1.4 g serat)
9.  Berry Flag Toast

Sarapan pagi yang ringan dan sedap dengan hidangan ini!
Saiz Hidangan: Sekeping Roti Bakar (207 kalori)
10.4 g protein10.7 g lemak 229 mg sodium19.5 g karbohidrat (4.6 g gula, 3 g serat)
10. Smoked Salmon & Cucumber Wraps

Gantikan hidangan sarapan pagi dengan hidangan ini! Salmon bagus untuk mama kerana ia memberikan protein, potassium, B12 dan omega-3 fatty acids.
 Saiz Hidangan: 1 Wrap (169 kalori)
11.7 g protein6.9 g lemak 678 mg sodium15.6 g karbohidrat (2.6 g gula, 2.6 g serat)
JOM! Mulakan sarapan pagi anda tak melebihi 400 kalori.
Sumber: suria
BACA JUGA BAHAYA ATAU TIDAK? INI YANG AKAN BERLAKU JIKA ANAK TIDAK BERSARAPAN
Pesan Mama Siti:
Orang kata ‘eat breakfast like a king’. Menu sarapan yang Mama Siti kongsikan ni tak adalah breakfast like a king sangat, tapi kalau mama jenis yang menjaga pemakanan tapi semua benda mesti cepat dan ringkas, boleh cuba menu ni. Yalah, Mama Siti pun faham, semua orang sibuk dan tak ada masa yang cukup untuk sediakan sarapan rumit  sebelum berangkat ke tempat kerja atau sekolah. Cubalah menu ni, sedap, cepat dan yang paling penting, kurang kalori!


3 PERKARA UTAMA MAMA HARAP MAK AYAH KITA LEBIH MEMAHAMI

Sebagai ibu bapa baru, tak dinafikan yang banyak sangat perkara yang anda tak tahu dan masih kekok. Siapa yang banyak tolong kita kalau bukan mak ayah sendiri kan? Tapi, sepanjang proses menjaga anak kita yang baru lahir tu, apa yang Mama harap sangat mak ayah kita lebih memahami.

Dulu VS Sekarang

Tak dinafikan, apa yang mereka amalkan sewaktu menjaga kita sejak lahir masih boleh digunakan hingga ke hari ini. Senang cakap, hampir semua amalan nenek moyang kita harus dilakukan dan sentiasa menjadi nasihat dan tips yang utama.

Pelbagai informasi dan kajian terbaru.

Tapi Mak, tu zaman Mak dulu. Bukan orang taknak guna, cuma sekarang dah ada lebih banyak alternatif lain untuk jaga anak orang Mak.”
Bukan nak melawan atau bersikap biadab, tapi sekarang informasi dekat hujung jari je. Taip je tips, soalan atau keraguan dekat internet, banyak sangat info yang kita boleh dapat. Contohnya bukak je Kelab Mama, taip satu perkataan je dah boleh dapat informasi tentang kehamilan, pengasuh, berpantang dan sebagainya.

Had untuk melawat, memegang dan mencium anak kita.

Keadaan persekitaran sekarang dah tak sama macam dulu. Persekitaran sekarang lebih kotor dan tercemar. Jadi tak hairan lah ramai yang mudah jatuh sakit. Bayi yang baru lahir pula sangat sensitif keadaannya.
Kalau boleh kita nak sangat Atok Nenek, Makcik semua kalau tak sihat atau baru pulih, untuk tidak mendekati bayi kita. Bukan nak kedekut, tapi kalau pelawat tak sihat datang tengok, cium, pegang bayi kita, takut anak kita berjangkit. Kan ada je kes bayi kena jangkitan kulit sebab ada pelawat yang tak sihat. Kesian bayi tu.

Jadi sebagai Mama baru ni, mesti ada masa kita harap sangat Atok dan Nenek anak kita tu memahami perkara macam ni. Nanti kita sendiri susah hati.

 Emosi tak stabil

Semua orang yang melangkah ke satu fasa baru dalam kehidupan mesti akan lalui perubahan emosi. Mama pun mesti ambil masa nak biasakan dengan kehadiran orang baru. Dengan tak cukup tidur, badan masih tak sihat sepenuhnya, pasti akan memberi kesan pada emosi kita. Sepanjang proses tu, mesti Mama ada tertinggi suara sedikit, tersalah cakap atau kurang layanan terhadap Mak Ayah kita. Tapi, kita tak maksudkan apa yang kita cakap tu.
Selain itu, kalau Mak Ayah nampak anak awak ni sering murung dan menangis dengan situasi yang baru, Mak Ayah tolong beri sokongan sepenuhnya. Saya mungkin tertekan dengan keadaan baru macam ni, jadi sokongan, pelukan dan kata-kata positif dari Mak Ayah amat saya perlukan.

 Tolong jangan bandingkan

Mak Ayah, keadaan dah banyak berubah dengan zaman dulu. Walaupun perbandingan itu satu perkara yang sihat, tapi bukan dalam situasi macam ni. Saya harap sangat Mak Ayah tak bandingkan saya mahupun anak saya dengan orang lain.
Keadaan semua orang berbeza Mak, Ayah. Kemampuan saya dengan dia tu tak sama.
Eh, anak kamu ni asyik nangis je. Mak pegang, nangis je. Haritu Mak pegang anak si Maya tu okay je dia. Macam susah nak dengan orang je anak kamu ni.”
Bayi semua berbeza Mak. Kalau ada anak yang kedua nanti pun, mesti berbeza dengan anak sulung saya ni. Saya dengan adik saya dulu pun berbeza kan Mak.
Mama mesti lagi tertekan kalau sering kali dibandingkan macam ni dengan Mak Ayah sendiri kan. Takde niat untuk bersikap biadab atau mengguris hati Mak Ayah kita, tapi ada sesetengah perkara kita berharap sangat mereka lebih memahami.
Apa yang anda boleh buat?

Masa anda bertiga je dengan Mak Ayah anda, beritahu mereka apa yang anda rasa. Luahkan segala perasaan dan tekanan yang anda hadapi. Tapi anda harus gunakan bahasa yang sopan dan mudah. Terangkan kepada mereka satu persatu. Mudah-mudahan Mak Ayah lebih memahami dan juga tidak terasa hati.


SUPERMODEL TIPS HOMEMADE FACE MASK SPECIAL UNTUK MAMA!

Kenapa muka tu Mama? Macam makin bertambah je kedutan dekat muka tu. Kulit pun nampak kusam.

Mama pernah ditegur macam ni tak? Mesti sedih rasa bila ditegur macam ni kan. Kesibukan harian seringkali membuatkan si Mama tak sempat untuk memanjakan diri sendiri. Ingat lagi tak bila kali terakhir Mama manjakan diri seperti pergi ke SPA atau salun kecantikan? Kadang-kadang nak jaga diri sendiri dekat rumah pun tak sempat. Nak uruskan anak, suami, rumah lagi. Rasa rindu je manjakan diri ni macam zaman bujang dulu.
Kali ini Kelab Mama akan kongsikan tips kecantikan Homemade Face Mask bak Supermodel antarabangsa! Yang penting Mama tak perlu keluar rumah dan berbelanja lebih. Guna bahan-bahan dapur dekat rumah je dah boleh dapat wajah mulus dan glowing macam supermodel tau!
Kelebihan face mask ini dapat membantu membuang kotoran jauh dari dalam lubang pori dan membantu membuat kulit rasa nyaman dan bersih serta glowing! Mesti la Mama nak kembalikan kesegaran dan keremajaan wajah kan. Barulah cik abang sayang lebih lagi.
Apa kata Mama cuba face mask ni!
Bahan-bahan yang diperlukan:

1/2 gelas air bersih
2 sudu teh cuka epal (membantu menanggalkan kulit mati).

2 sudu teh baking soda (membantu proses mengeluarkan kotoran).
1 biji lemon (memberi hasil pencerahan!)
4 sudu teh madu asli (anti bakteria semulajadi).
2 sudu teh serbuk kunyit (membantu mengurangkan keradangan kulit).

Cara penyediaan:

Campurkan air dan cuka, dan dibiarkan dahulu di tepi.

Dalam mangkuk lain, letakkan baking soda, kemudian tuangkan larutan cuka dan air tadi.

Perahkan lemon ke dalam mangkuk.

Tambahkan madu sedikit demi sedikit.

Kemudian campurkan serbuk kunyit dan gaul dengan sebati sehingga likat.

Sapu di muka anda dan biarkan selama 20 minit. Bila mask dah cukup 20 minit, bilas dengan air suam diikuti air sejuk. Muka anda pasti akan menjadi lebih cerah, glowing dan pori-pori muka pun akan lebih kecil!

Mama boleh amalkan seminggu sekali atau kalau tak sempat sangat, dua kali sebulan dan lihat hasilnya! Selamat mencuba.


CARA ATASI ANAK KURANG SELERA MAKAN

Anak tiada selera makan, kurang berselera, makan sedikit sahaja atau langsung tak nak makan? Pening ibu bila anak ada masalah sebegini.
Anak yang tidak mahu makan kemungkinan sebab mereka hanya memilih jenis makanan yang disukai sahaja. Contohnya tak nak makan sayur, langsung tak nak makan bila ada sayur dalam pinggan nasi mereka. Atau juga kerana mereka asyik leka bermain sampai tak peduli nak makan.
Berbeza dengan anak yang tiada selera makan. Bukan sebab tak suka pada makanan yang dihidangkan, tapi tiada selera, kurang berselera. Kenapa tiba-tiba anak tiada selera makan?

Tidak Sihat, Kecacingan Dan Sembelit Antara Punca Utama Anak Tiada Selera Makan.
Anak yang tidak sihat mengalami gejala-gejala seperti sakit tekak, selesema, cirit- birit atau demam memang kebiasaanya tiada selera makan. Kebanyakkan selera makan akan kembali normal apabila mereka pulih.

Kecacingan juga boleh menyebabkan selera makan anak terganggu. Cacing tinggal dalam sistem pencernaan, menjadi parasit serta mengakibatkan pendarahan usus.
Anak yang sering mengalami sembelit juga akan berkurang selera makan. Perut menjadi tidak selesa dan sakit akibat pembuangan yang tidak lancar.
Punca-punca lain anak tiada selera makan:

Perubahan kadar pertumbuhan
Tekanan
Kemurungan
Aneroxia Nervosa
Kesan Pengambilan Ubat
Anemia

8 Tips Elak Anak Hilang Selera Makan:

Jangan membantah atau memarahi anak ketika mereka sedang makan.
Selaraskan waktu makan mengikut masa anak ketika lapar.
Ajar anak memilih makanan yang sihat dan berkhasiat.

Benarkan anak makan snek antara waktu makan mereka.
Sediakan hidangan yang kecil pada selang masa yang tetap.
Galakkan anak lebih aktif secara fizikal, seperti bermain basikal, melompat dan berlari.
Jangan paksa anak makan ketika mereka tidak lapar.
Jangan paksa anak habiskan makanan yang dihidangkan.

Menurut pakar pediatrik, anak tiada selera makan adalah perkara biasa. Tidak perlu bimbang selagi anak masih sihat, aktif dan ceria. Bagaimanapun jika berlarutan sehingga jangka masa yang panjang perlu mendapatkan rawatan perubatan yang sewajarnya.
Jadi macam mana caranya nak atasi anak tiada selera makan? Ibu perlu mencuba dengan cara pelbagaikan resepi yang sedap untuk anak, tetapi masih mengutamakan khasiat penting dalam setiap hidangan.
Selain itu susunan hiasan dalam pinggan yang kreatif juga dapat menarik minat anak bertambah selera makan.


10 Jenis Kegatalan Pada Kulit Anak-anak Yang Tak Patut Dibiarkan

Kebanyakkan kulit bayi gatal akan hilang dengan sendiri. Namun, ada 10 jenis kegatalan pada anak anda yang tidak patut dibiarkan. Mari semak apakah ia!
Selalunya, ibu bapa sangat risau jika kulit bayi gatal. Tapi, makin lama, kegatalan pada kulit bayi makin tidak dipandang serius apabila mereka sudah semakin besar. Ini kerana kebanyakan rasa gatal-gatal itu akan hilang sendirinya selepas beberapa ketika. Namun, ada beberapa jenis kegatalan pada anak anda yang tidak patut dibiarkan.
1.  Jerawat bayi

Anda mungkin terkejut mendengarnya, tapi ya, bayi juga boleh ada jerawat. Ia akan muncul di dagu, pipi, dahi malah pada belakang mereka.
Memang ia akan hilang selepas beberapa ketika, dan tiada sebab yang tepat mengapa ia naik pada bayi. Tapi sekiranya bayi anda mempunyai jerawat ini, jangan gosok dengan kasar di kawasan tersebut. Serta, jangan guna losyen yang boleh menyebabkan kulitnya semakin berminyak.
Dapatkan nasihat doktor untuk sabun yang sesuai bagi mencuci kulit bayi gatal itu.
2. Demam cacar air (chicken pox)
Ia akan mula muncul di muka, kulit kepala,dan bahagian belakang badan. Kemudian ia akan merebak ke seluruh badan.

Chicken pox atau cacar air akan muncul seperti kesan melepuh yang mempunyai air jernih di dalamnya. Bintik-bintik merah ini akan menjadi gatal. Antara cara yang boleh dicuba untuk hilangkan ialah menggunakan serbuk bikarbonat soda di dalam air mandian anak. Namun selepas 2 minggu, ia akan kering dan bertukar seperti kudis.
Walaupun anak anda sudah mendapat suntikan demam cacar air, mereka masih berisiko untuk mendapat jangkitan. Ia sangat mudah berjangkit, jadi jauhkan anak yang lain darinya.
3. Herpes (cold sores)
Kulit bayi gatal yang ada bintik merah kecil dipenuhi nanah dan akan menjadi besar dan pecah adalah tanda-tanda herpes. Ia di sebabkan oleh virus dan sangat mudah dijangkiti. Pastikan anda tidak mencium mereka atau membenarkan mereka mendekati adik beradik lain!
Anda juga harus pastikan mereka sendiri tidak menyentuh tempat mempunyai bintik ini kerana mereka boleh menyebarkan ke tempat lain. Bukan saja itu, jika terjangkit pada mata, ia boleh menyebabkan occular herpes, jangkitan mata yang sangat serius.
Cara terbaik untuk merawat jangkitan ini ialah meletakkan ais di kawasan terjangkit. Juga bagi anak anda ubat penahan sakit dan ubat yang diberikan doktor jika mereka sudah cukup besar untuk makan ubat.
 4. Ekzema

Biasa dengar bukan? Namun, ekzema bukanlah satu perkara yang boleh dipandang ringan. Ini kerana ialah boleh melarat teruk hingga menyebabkan keadaan kulit luka yang lebih buruk.
Setiap orang boleh mempunyai simptom ekzema yang berbeza. Jadi lebih baik dapatkan nasihat doktor tentang keadaan kulit mereka. Orang yang mempunyai ekzema juga harus berhati-hati dengan pemilihan makanan mereka.
5. Fifth Disease

Fifth disease juga dikenali sebagai erythema infectiosum, ia biasa terjadi kepada kanak-kanak yang lebih besar. Biasanya ia ada di pipi, badan dan kaki. Bahagian yang terkena ini akan menjadi merah dan seakan menggerutu. Kadang-kala kanak-kanak yang mempunyai masalah ini akan mengalami demam, hidung berair dan batuk.
Jika anak anda dijangkiti penyakit ini, pastikan penjagaan kebersihan ditingkatkan. Ini kerana ia amat mudah berjangkit kepada orang lain.
6. Penyakit tangan, kaki dan mulut (HFMD)
Bintik merah akan mula muncul di tapak tangan dan kaki yang kemudiannya menjadi biji mengandungi air. Kemudian akan merebak ke bahagian badan yang lain. Penyakit yang bermula dari virus coxsackie ini sangat mudah berjangkit pada orang lain.

Orang dewasa tidak terkecuali dari terjangkit dengan HFMD ini. Jadi, kebersihan adalah sangat penting.
Bagi kes yang teruk, ia boleh menjadi meningitis, jadi hati-hati dengan tanda demam, dan air liur meleleh sepanjang masa.
7. Impetigo
Anak anda akan mengalami demam, kelenjar limfa yang bengkak dan seperti mempunyai selsema. Biji merah akan menjadi berair dan menjadi berkerak coklat. Ia biasa terjadi kerana sangat mudah berjangkit.
Jika kegatalan jenis ini tidak dirawat segera, ia akan mengambil masa yang semakin lama untuk dirawat.
8. Hives (Gegata)

Kegatalan jenis ini tidak boleh berjangkit, namun Mama harus membawa anak Mama berjumpa doktor. Kerana ia mungkin adalah tanda alergi terhadap sesuatu jika ia tidak segera hilang.
9. Ringworm (Cacing cincin)

Jika anda perasan bulat merah saiz lebih kurang duit lima sen atau lebih kecil, ia mungkin adalah cacing cincin atau lebih dikenali sebagai ringworm. Ia akan semakin besar jika tidak dirawat. Ringworm ini selalunya kering dan bersisik di keliling bulatan, tetapi mempunyai tengah yang lembut dan licin.
Jika pada kulit kepala, ia akan kelihatan seperti botak dan berkelimumur. Ia sangat mudah dijangkiti dan mudah merebak pada cuaca lembab.
10. Kudis buta
Ia sangat gatal dan selalunya berada di celahan sama ada jari atau mana-mana pelipat. Tetapi bahagian lain tidak terkecuali dari terjangkit dengannya. Ia akan kelihatan seperti garisan merah pada kulit.

Ia selalunya lebih gatal di waktu malam terutamanya selepas mandian air panas. Orang dewasa tidak terkecuali dari terjangkit dari kudis buta ini. Ia terjadi dari kutu kudis yang bertelur pada kulit.
Cara terbaik untuk mengelak kudis buta ialah dengan menjaga kebersihan. Jika terjangkit, segera dapatkan rawatan kerana ia boleh melarat menjadi sangat teruk.
Ibu bapa harus sentiasa pastikan anak anda bersih dan sihat. Kalau anda mula  perasan kulit anak anda keluar bendasing atau sesuatu yang anda tak pernah lihat, segera bawa berjumpa doktor untuk rawatan lanjut.


TIPS MUDAH KAWAL BERAT BADAN SEPANJANG KEHAMILAN

Memastikan berat badan terkawal semasa mengandung bukanlah perkara yang mudah. Akibat perubahan hormon, diet ibu hamil boleh terjejas kerana wanita cepat letih dan sering terasa lapar. Tambahan pula, macam-macam makanan yang kita mengidam ketika hamil.
Kononnya ada nasihat orang yang mengajar kita ‘makan untuk dua orang’. Takut bayi lapar dalam perut. Sebenarnya, diet ibu hamil amat penting untuk kesihatan sepanjang kehamilan. Malah, ia boleh mengurangkan risiko serta komplikasi kelahiran Caesarean dan bayi pramatang.

Dengan cara yang betul, ibu hamil boleh mengawal berat badan agar kesihatan lebih terjaga sepanjang kehamilan.
1.  KENALPASTI SASARAN ANDA
Sebaik saja anda disahkan hamil, pastikan anda mematuhi temujanji dengan doktor. Jika boleh, bawa sekali pasangan. Hal ini penting untuk mendapatkan penjelasan lebih tentang tahap kesihatan anda dan pasangan.
Doktor juga akan menyarankan berat badan ideal untuk hamil serta beberapa perubahan pada corak pemakanan yang diamalkan. Berat badan akan mudah dikawal sekiranya anda tahu sasaran berat badan ideal. Kehamilan yang bermula dengan berat badan yang sihat juga kurang berisiko terhadap masalah kesihatan lain.
2.  DAPATKAN REHAT YANG CUKUP
Agak sukar untuk mendapatkan rehat yang cukup akibat sering terbangun daripada tidur kerana muntah dan buang air kecil. Lebih-lebih lagi badan mudah terasa lesu semasa hamil kerana badan yang bekerja keras untuk membesarkan anak di dalam perut.
Dapatkan rehat secukupnya dalam kesempatan yang ada. Minta pertolongan jika tidak menang tangan dalam kerja di rumah mahupun di pejabat. Tanpa rehat yang mencukupi, badan lebih mudah naik berat badan akibat tahap metabolism yang menurun dan anda lebih cenderung untuk makan secara berlebihan.
3.  BERGERAK AKTIF

Mengandung bukanlah alasan untuk bermalas-malasan di rumah. Teruskan melakukan kerja rumah yang biasa anda buat, cuma hindarkan kerja yang berat. Sekiranya anda memang amalkan senaman, ia baik untuk diteruskan tetapi dengan sedikit perubahan yang sesuai dengan fizikal ibu mengandung.
Jika anda baru mahu berjinak-jinak dalam aktiviti fizikal, mulakan dengan aktiviti ringan seperti berjalan, yoga dan berenang. Dapatkan saranan doktor untuk senaman kehamilan terbaik.
4.  MAKAN DALAM KUANTITI KECIL
Ibu mengandung dinasihati untuk makan lebih 300 ke 400 kalori sahaja berbanding biasa untuk tumbesaran bayi yang sihat. Gunakan kalori lebih ini untuk makan makanan berkhasiat. Doktor sarankan untuk mengamalkan cara pemakanan dengan sukatan sedikit tetapi kerap.
Lebihkan pengambilan protein, sayur-sayuran dan buah-buahan. Jika lapar, ambil snek sihat seperti segenggam kekacang atau sepinggan buah-buahan. Dengan cara ini, anda bukan sahaja dapat membekalkan nutrisi baik buat anak, malah paras gula dalam badan juga dapat dikawal dan seterusnya anda akan terhindar daripada terlebih makan nanti.

5.  JANGAN TERLALU ‘MENYEKSA’ DIRI
Kalau mahu mengawal berat badan, janganlah sampai menghukum diri sehingga tidak membenarkan diri menikmati makanan yang diidamkan. Ditakuti terlebih makan nanti pada akhirnya. Tidak salah untuk memuaskan keinginan sekali sekala asalkan berpada-pada.
Lebih baik sekiranya makanan tersebut digabungkan dengan makanan sihat lain. Contohnya jika anda idamkan semangkuk aiskrim, nikmatilah bersama potongan buah-buahan segar serta kekacang yang banyak.
6.    MINUM AIR SECUKUPNYA

Hamil atau tidak, pengambilan air yang mencukupi amat penting untuk fungsi badan yang optimum. Dengan pengambilan air yang mencukupi, berat badan dapat dikawal semasa hamil kerana dapat mengurangkan keinginan untuk makan antara waktu makan.
Selain itu, pengambilan air yang cukup dapat mengurangkan risiko sembelit serta mengembalikan tenaga yang hilang akibat kelesuan. Jika tidak lalu untuk minum air kosong, tambahkan hirisan lemon atau timun pada air untuk rasa yang menyegarkan.
7.  CATATKAN APA YANG ANDA MAKAN

Dengan rutin harian yang sibuk, memang susah untuk mengawal makanan yang diambil. Oleh itu, reka satu diari untuk mencatat makanan yang diambil bermula dari sarapan pagi hingga ke makan malam. Dengan cara ini, kita dapat melihat corak pemakanan harian dan jumlah yang diambil.
Dapatlah anda mengawal sukatan makanan yang diambil, kurangkan makanan tidak berkhasiat dan lebihkan makanan sihat dalam diet harian. Barulah kita tahu bagaimana selama ini dari mana datangnya kalori berlebihan.
8.  TUKAR KEPADA SNEK SIHAT
Bukan mudah untuk terus kurangkan sukatan makanan dalam diet harian. Oleh itu ambil langkah mudah dengan menukar beberapa makanan kepada yang lebih sihat. Contohnya, gantikan buah-buahan kering dengan yang segar, larutkan jus buah kegemaran anda dengan air kosong, tukarkan semangkuk aiskrim kegemaran dengan yogurt buah-buahan.

Anda pasti akan terkejut dengan perubahan yang berlaku pada badan dengan sedikit perubahan dalam pemakanan harian.
AMBIL LANGKAH PROAKTIF
Semua ibu hamil pasti mahukan yang terbaik untuk diri dan anak di dalam kandungan. Ambil langkah proaktif dengan mengamalkan gaya hidup sihat bermula daripada sebelum kehamilan. Dengan diet harian yang seimbang serta aktiviti fizikal yang mencukupi, tiada masalah untuk ibu mengandung mencapai berat badan yang terkawal sepanjang usia kehamilan.
Anak di dalam kandungan juga pasti dapat membesar dengan sihat dan cergas dengan usaha yang dilakukan oleh ibu.
Sumber diambil dari zuriat.my